Enplegua sortu eta kontratazioa bultzatzeko 288.262 euro jaso dituzte eskualdeko enplegu planek - Busturialdeko Hitza : Busturialdeko Hitza\nEnplegua sortu eta kontratazioa bultzatzeko 288.262 euro jaso dituzte eskualdeko enplegu planek\nGernika-Lumoko Lanbide Ekimenak zentroak, Bermeoko Behargintzak eta eskualdeko zenbait udalek eskualdeko ekonomikoa hobetzeko eta enplegua suspertzeko lan ildoak landu dituzte.\nBusturialdeko garapen ekonomikoa hobetzeko eta enplegua suspertzeko lan ildoak jorratu dituzte Gernika-Lumoko Lanbide Ekimenak zentroak, Bermeoko Behargintzak eta eskualdeko zenbait udalek. Hala, Eskualdeko Enplegu Planaren barruan 288.262,29 euro bideratu dituzte proiektu berrien garapena suspertzeko eta kontratazioa bultzatzeko.\nLau dira gaur egun enplegu sustapenean bultzatuko dituzten proiektuak: Egurre, Formakuntza Ikerketa, Ibili Ibilianeta eta Urdaibai Silver. Egurgintza suspertzea bilatzen du Egurrek, eta formakuntzarako beharrizanak eta baliabideak aztertzen ditu bigarren proiektuak. Ibili Ibilianetak, berriz, ibilbide turistikoak hobetzea eta egokitzea du helburu. Eta Urdaibai Silverrek, bere partetik, 50 urte baino gehiagoko biztanleen beharrizanei erantzuna eman eta euren inguruan sortzen diren negozio aukera berriei bide ematea lortu gura du. Proiektu horiek bultzatzeko, Enplegu Planeko 288.262,29 euroetatik 162.500 euro erabiliko dituzte.\nKontratazioa bultzatzeko lana. Proiektu berrien garapena bultzatzeaz gain, enplegua suspertzea bilatzen dute Lanbide Ekimenak zentroak, Bermeoko Behargintzak eta eskualdeko zenbait udalek. Hala, 125.762,29 euroko aurrekontua bideratuko dute langile berrien kontrataziorako; Busturialdeko enpresei laguntzeko modua ere bada.\nUrrian irekiko da deialdia, eta interesatuek Gernika-Lumoko Lanbide Ekimenak zentroan eman beharko dute izena; deialdi horretan 29 enpresa inguru inplikatu ahal izango direla zehaztu dute arduradunek.\nJon Lejarraga Lanbide Ekimenak zentroko presidentearen hitzetan, aukera “paregabea” da eskualdeko enpresek langile berriak kontratatzeko: “Laguntza hauen bitartez, enpresetako jabeek kualifikazio onak dituzten langileak kontratatu ahalko dituzte, aukera paregabea da”. Gainera, gaur egungo Busturialdeko langabezia tasa %10,2 murriztu dela gogorarazi du: “Datu baikorra izanda ere, maila hori jaisteko lanean jarraitu behar dugu, eta hau da jarraitu beharreko lan ildoa”.\nIazko Eskualdeko Enplegu Planerako 279.546 euroko aurrekontua erabili zen. Horietatik 175.000 euro lau proiektu bultzatzeko erabili ziren, eta beste 104.546 euroak, berriz, hemeretzi pertsonen kontratazioa bultzatzeko.


Quickly iragarkiak testu bidez luzera Excel bidez\nOro har, zelulak iragazi ditzakegu testu luzeran, aplikatuz LEN funtzio bat helper zutabean karaktere-luzerak zenbatzeko eta Excel-en iragazteko. Baina horrekin batera Kutools for Excel'S Iragazki berezia Eginbideen arabera, zelulak azkar iragazi ditzakezu testu-luzeran, hainbat klik bidez bakarrik.\nIragazki-zelulak testu-luzeran Excel-ekin\nKlikatu Kutools Plus >> Iragazkia Berezia >> Iragazki Berezia, ikusi pantaila-argazkia:\nKlikatu hemen Kutools for Excel-en azken bertsioa deskargatzeko.\nAplikatu dezakezu Iragazki berezia Ezaugarri hau zelulak iragazteko testu luzera zerrendatik honela banatzen da:\n1. Hautatu zelulak zelulak iragazteko testuaren luzera eta egin klik Kutools gehiago > Iragazki berezia > Iragazki berezia.\n2. Iragazkia berezien elkarrizketa-koadroan, begira ezazu Testu aukera, hautatu Testuaren luzera berdina da goitibeherako zerrendatik beherakoan, idatzi zehaztutako testuaren luzera kutxa ondoan eta, azkenik, sakatu Ok botoia. Ikusi pantaila-argazkia:\n3. Kutools for Excel elkarrizketa-koadroa irteten da eta zelulak aurkitu dira. Mesedez, egin klik OK Itxi botoia.\nOrain zehaztutako testuaren luzera duten testuak soilik iragazten dira. Ikusi pantaila-argazkia:\n1. Letra - tipoaren kolorea eta atzeko planoko kolorea gehi ditzakezu iragazitako zeluletan, letra - kolorea eta atzeko planoko kolorea zehazteko Emaitza prozesatzea atala.\n2. Iragazi gabeko gelaxka guztien errenkada guztiak hautatu ditzakezu Hautatu errenkada osoa aukera.\nDemostrazioa: Excel-eko testu-luzeraren arabera iragazi gelaxkak\nimages / stories / jaurtiketa-kutools-excel /


Euskal Herrian ere klimaren aldeko eskola greba eginen da | Euskal Herria | KAZETA\nEuskal Herrian ere klimaren aldeko eskola greba eginen da\nGreta Thunberg 16 urteko nerabe suediarrak bultzaturiko nazioarteko mugimenduarekin bat eginez, Ipar Euskal Herriko lizeoetako ikasleek klimaren aldeko mundu mailako grebarekin bat egin dute heldu den martxoaren 15erako.\nKazeta|2019/03/14 13:55|0 iruzkin Eguneratua:\nGazteak Angeluko hondartza garbitzeko mobilizatu ziren martxoaren 10ean. ©fridaysforfuture.paysbasque\n“Zertarako ikasi laster izango ez dugun etorkizunerako, etorkizun hori salbatzeko nehork deus egiten ez badu?”. Greta Thunbergen sare sozialetan egindako galdera horri heldu diote Ipar Euskal Herriko hainbat lizeotako ikasleek ere. Hori dela eta, klimaren aldeko mundu mailako eskola grebarekin bat egin eta mobilizatzeko deliberoa hartu dute. Greba heldu den martxoaren 15ean eginen da, ostiralarekin.\nGoizean ikasleek manifestazioa eginen dute Baionan, Roland Barthes gunean bukaera emateko. Gazteek bertan bazkalduko dute, Departamenduko Kontseiluaren aitzinean eta ondotik klimari loturiko desafioez formazio bat iraganen da. Bioaniztasunaren leherketa, klimari loturiko sarraskien biderkatzea edo beste lurraldeetara emigratzeko milioika pertsona beharturik izatea. Euskal Herriko ikasleei nahikoa arrazoi iruditu zaizkie mobilizaziora jotzeko. “Agintariei mezu azkar bat bidali behar zaie”.\nHonela, Greta Thunbergen urratsak segitu nahi dituzte. Nerabe suediarrak joan den agorriletik ostiralero eskola greba egiten du eta klimaren aldeko erreferente bilakatu da munduan, milaka ikasle mobilizatu baitira Suediatik kanpo ere. “Badakigu politikari gehienek ez dutela gurekin hitz egin nahi. Ados. Guk ere ez dugu haiekin hitz egin nahi. Zientzialariekin hitz egin dezaten nahi dugu», erran zuen Bruselan, Jean-Claude Juncker Europar Batzordeko buruaren aitzinean.\nHezkunde Nazionalaren mugimenduak\nJohan Rivièrek Baionako Cassin lizeoan ikasten du. Urte hastapeneko formazioan bat egin zuen kolektibo honekin. Aitortzen duenez, berak aukera ukan du bere familiaren eskutik klimari loturiko arazoez kontzientzia izateko, baina harriturik da dinamika honekin zenbat ikaslek bat egin duten ikusita, haiek bere aukera ukan ez dutenean. Frantziar estatu mailan, beste herrialde ainitzetan bezala, udaz geroztik mobilizazioa emendatzen ari da. Johanentzat helburua argia da: “Kontzientzia sortzea da asmoa eta oihartzuna ukaitea tokian toki, nazional mailan eta nazioartean”.\nEmendatzen ari den mugimendu honen aitzinean, Frantziako Hezkuntza Ministerioak martxoaren 11n iragarri zuen aldaketa klimatikoaren kontra mobilizatu nahi duela. Ildo horretan bilkura tematikoak antolatu ditu estatuko lizeo ezberdinetan, martxoaren 15etik landa. Johanek zalantzak ditu: “ona izaten ahal da Hezkunde Nazionalak azkenean zerbait egin nahi izatea, baina horren gibelean zinez zer dagoen jakin behar da. Ez luke jendea baretzeko saiakera bat izan behar”. Edozein gisaz, ikasleak mobilizatzeko prest dira, haien geroa eta ondoko belaunaldiena segurtatua izan dadin.


“Katigatu ninduzun librea nintzena” - Nontzeberri\nHasiera/LITERATURA/“Katigatu ninduzun librea nintzena”\nAmodio-kantu zahar baten kopla horrekin, Laura Uruburu idazleak bere bigarren eleberria argitaratu du: Katigatu ninduzun librea nintzena (Labayru Fundazioa).\nNobela mardulak (300 orrialde) amodioa du gai nagusia, baina ez da neska-mutil edo andre-gizonen artekoa, ama-semeen artekoa baino.\nArgitaletxearen hitzetan, hauxe da kontatzen dena: “Umetxo baten heriotzarekin hasten da istorioa, eta gertaera triste eta lazgarri horrek, amaren, Elba eleberriko protagonistaren bizitza erabat asaldarazten du, eta bihotza eta barne-emozioen mundua astintzen dizkio era bortitz batean. Noraezean ikusten du bere burua herstura eta egonezinean; ahalmenik gabe modu galduan, zorigaitzezko zirrara eta hunkipenen ekaitzean. Orduan, bizi duen zoritxarraren zergati baten bila, baina batez ere, grina gogorraz bihotz-barruko baretasun eta lasaitasun bilaketan, bere bizitzako haritik tiraka hasten da, bere lehenari, bere iraganari ateak zabalduz, eta atzera eta aurrera oroitzapenetan murgilduz”.\nIdazlea emakumea izanik, protagonista duen emakumearen, Elbaren, barne-mundua sakon-sakonetik profildu du idazleak, tirabira, gorabehera, atzera-aurrera eta itxurazko kontradikzio askoren irudikapenaz.\nLaura Urubururena ere bada Dalila (1986) lana. “Irakurleak, behin irakurtzen hasiz gero, ezin izango dio azkena ezagutu arte irakurtzeari utzi. Irrikaz eta gogoz irakurriko du, eta darabilen euskal hizkera aberatsa eta joria gozatu”.


Ekitaldia – PA!\nGipuzkoan 123.000 tona elikagai xahutzen dira urtean. Horregatik arazo honi buruzko jardunaldietara gonbidatu nahi zaitugu, zu ere ebazpenaren parte izateko. Bertan, gai honi buruzko xehetasunak aztertuko ondoren elikagaien xahuketaren aurkako benetazko solubideak denon artean diseinatuko ditugu. Ideiarik onenek hiru hilabeteetan zehar inkubaziorako aukera izango dute garapena lortu ahal izaketo.\nMundu hobeagoa da elikagaien xahuketarik gabeko mundo bat.\nDibertimendu eta sormenez beteriko jardunaldia igaro dezagun, guztion adimenaren elkarlanaren ondorioz erronka honi aurre egiteko!\nProposatutako solubideen arteko bozketa larunbatean izango da, eta sendoenak sari aparta jasoko du. Gainera, Impact Hub eta bere Donostiako gizarte-berrikuntzarako laborategiak, honakoa prototipatu eta babesteko aukera eskeintzen du.\nOSTIRALA irailak 28. 18:00 – 20:00\n– 18:00 Gipuzkoan ematen den elikagaien xahuketari buruzko hitzaurrea.\n– 18:45 Non jorratu daitezke xahuketa murrizteko ekintzak? Aukera desberdinen maparen aurkezpena.\n– 19:15 Etorritakoen ekarpenak\n– 19:30 Garagardo eta mokaduak.\nLARUNBATA irailak 29. 9:00 – 17:00\n– 9:00 Ongi etorria eta kasu arrakastatsuen adibideak.\n– 10:00 Taldeen eratzea eta etenaldia.\n– 10:30 ideiagintza dinamiken hasiera: dibertigarriak, berritzaileak, talde-lana.\n– 13:00 Bazkaria.\n– 14:00 Smart Reduced Canvas metodoaren bidezko ideiaren irudikatzea.\n– 15:00 Ideiaren prestaketa eta pitch-aren eraketa.\n– 15:30 Solubideen aurkezpena eta sari-banaketa*.\n– 16:30 Agurra.\n*Sariari buruzko oharra: Solubideen hautaketa bozka bidez izango da eta sendoenak aipaturiko saria jasoko du (saria bere osotasunean Impact Hub-en eskutik). Irabazi duen taldekide batek baino gehiagok saria jaso nahiko balu, Impact Hub Donostiak hauen arteko zozketaren bidez ebazpena emango luke. Irabazitako ideiari, Impact Hub eta bere Donostiako gizarte-berrikuntzarako laborategiaren bidez, prototipatzea eta babesa izateko aukera eskeiniko zaio.


Balentin Berriotxoa santua - Bizkaieraren ataria\n1840-45 bitartean monja dominikarren herriko komentuko monagilloa izan zan, eta hortik jatorko dominikar egiteko gogoa. Ha ta guzti be, lehenengo Logrooko Eleizbarrutiko Seminariora joan zan 1845ean. Baina, Balentinen ikasketa- eta egoitza-gastuak ordaintzeko beste dirurik ez eukela eta, etxera bueltau behar izan eban eta aitari arotz-lanetan laguntzen jarri.\nBalentinek Erromara oinez joatea erabagi eban, Aita Santuaren bitartekotza eskatzeko asmoz. Baina, usterik gitxienean, Logrooko Seminarioko zuzendaritzak, Balentinen ospe eta entzute onak aintzat harturik, dei egin eutsan ikasketei barriro ekiteko. Handik aurrerakoak ikasi eta 1851ko bagilaren 14an abade egin eta lehenengo mezea emon eban.\nAbadetzak ez ebala beteten eta, 1853an Dominikarren Ordenak Toledon Ocaa herrian eukan komentura joan zan. Ikasi beharrekoak ikasi eta zin-hitzak esan eta gero, fraile egin barriak Cadizeko portuan Asia Ekialdean misinoetan jarduteko bidea hartu eban 1856ko abenduaren 27an, beste zazpi lagunegaz batera.\nBadakigu Balentinek hizkuntza asko ekizana, baina amagaz euskeraz egiteko ohitura eukala argi geratu da hari bialdutako gutunetan. Guganaino hogei gutun heldu dira euskeraz idatzita, euretarik hamazortzi amari egindakoak, bakarra gurasoei, eta beste bat Ocaan ezagutu eban monja euskaldun bati.\njakin bei badaukala Logrouko Seminarijuan Seme bat mundu onetan desio deutsana grazija ugari,\nBalentin de Berrio-Otxoa deitxo berari.\nUmore-puntua dau beste ezaugarri bat Balentinek, bere irudiaz barre egiten dau kasurako. Darabilzan bizar luzeak dirala-ta, behin baino sarriago isurtzen ditu zirikadak: Izanagaitik gizon txikiya,\norduan bai ni ikaragarriya (XVI)\nBerorri gusto emotiarren, hartu dot plumia kartia itxi-ta gero lau berba bao ezpadabe esateko, alperrik zeregin andiyak euki. Hemen gizon santuen erdian arkitzen naiz, gau eta egun Jaungoikua alabetan dagoz; gaberdian behin baino sarriago jaiki dira maitinak kantetan, eta Aingeruen ofizioa egiten, eta berorren sabeleko seme bat bere bai berakin batian. Ai, Ama, zer zoriyoneko gaberdiak are[e]k! Berori lo eguan denporan, berorren semia Jaungoikuari erregututen eguan.\nFrantzie kortekoa ohi deritxon baladako pasarte batetik jasoak dira hitzok: ?Nondikoa al dakazu zeure emaztia? ?Frantzie...


AYCH Diseinu lehiaketa: Etorkizuneko diseinatzaileak 2020. Hiri berdea zuretzat!\nHiri Atlantikoen Elkarteak, Interreg Eremu Atlantikoak finantziatutako Atlantic Youth Creative Hubs (AYCH) programaren barruan, Etorkizuneko diseinatzaileak 2020. Hiri berdea zuretzat! AYCH Diseinu leihaketa antolatu du.\nLehiaketa 3 eta 17 urte bitarteko gazte europarrei zuzenduta dago, gure hiriak etorkizunean nola ikusten dituzten marrazki baten bitartez erakutsi dezaten, jasangarritasunari eta bizi-kalitateari dagokienez. Lehiaketaren jarraibideak ondorengo esteka honetan daude eskuragarri. Lehiaketak bat egiten du AYCH proiektuaren helburuarekin: hiri berdeak sustatzea eta gazteei ikuspegi orokorra ematea, sormenaren eta prototipoen sorkuntzaren bidez.\nLehiaketan parte hartzeko epea azaroaren 30era arte egongo da zabalik. Etorkizuneko diseinatzaileen lehiaketako gazteek euren marrazkiak erakusteko aukera izango dute 2021eko otsailaren 17tik 19ra bitartean online egingo den Gazteriaren Goi Bileran (COVID-19aren inguruko neurriak direla eta). Hau, Atlantic Youth Creative Hubs – AYCH proiektua ixteko garrantzi handiko ekitaldia izango da, eta pantaila batean bilduko ditu, modu sortzailean, Atlantikoko gazteak eta hezkuntzako profesionalak, bai eta Europako ordezkariak ere, ideia eta sormen-jarduerei buruzko baterako hausnarketa saioak egiteko


Test genetikoak: benetan balio dute edo alferrikako froga dira? | Consumer\nTest horietan alterazio genetiko bat identifikatzeak aukera ematen du prebentziozko tratamenduak egiteko, familiako kideen artean garraiatzaileak aurkitzeko eta berrikuspen doituak ezartzeko.\nEgilea: Verónica Palomo 2020-ko urriak 6\nOdol-analisi batek pertsona osasuntsu bati etorkizunean minbizi-mota jakin bat, dementzia edo gaixotasun kardiobaskular bat izateko duen probabilitatea adieraz diezaioke. Batzuek aurreratzeko eta arazoari aurrea hartzeko aukera gisa ikusiko dute; beste batzuentzat, berriz, bizitza osorako zigorra izango da. Ikerketa genetikoan aurrera egiteak doitasun-medikuntzarantz bultzatzen gaitu. Hau da, paziente bakoitzaren ezaugarri genetikoetan oinarritutako neurrira egindako konponbideetarantz, gutako bakoitza biologikoki bakarra den izaki gisa tratatzeko. Nola lagun diezagukete gure DNA aztertzen duten proba hauek?\nGiza genoma (gure organismoaren material hereditarioaren multzoa) 46 kromosomak osatzen dute, 25.000 gene inguru dituztenak (3.200 milioi dna-base pare inguru). 13 urte behar izan ziren osorik sekuentziatzeko (2003an gertatu zen), baina egun bakar batean egin daiteke. Aurkikuntza horrek, dna-base pare horiek guztiak irakurtzeko gai izateak, pertsona baten aldaera genetiko guztiak identifikatu ahal izatea eta familia-aurrekariei eta herentziazko gaixotasunei buruzko informazio garrantzitsua eskaintzea ekarri zuen. Ideia bat egiteko, giza gorputza egiteko jarraibideen eskuliburu osoa nola eman zen.\nBaina ez da gauza bera gure genoma osorik aztertzea (test genomikoak, klinika batzuek eskaintzen duten nahiko berritzailea), familian pisatzen duen gaixotasun jakin bati lotutako geneak bakarrik ikertzea. Bi proba genetikoak, beti ospitalean eginak (publikoa zein pribatua), ez dute zerikusirik online erosi eta etxean egin daitezkeen etxeko probekin. Horiek identifikatzen ikasteak genetika pixka bat hobeto ulertzen lagunduko digu, eta zientzia horrek zenbateraino lagun diezagukeen jakingo dugu.\nAzterketa genomikoa: zer informazio ematen duen\nNafarroako Unibertsitateko Klinika da, gaur egun, genoma osoa aztertzen duen Espainiako ospitale bakarra, bere mapa genetikoa irakurri nahi duen pertsona osasuntsu orori. Odol-lagin baten emaitzek 650 gaixotasun baino gehiagorekin zerikusia duten 566 generi buruzko informazioa emango dizute; horietatik 225 genetikoak dira. Patologia hauek ditugu:\nzenbait minbizi mota (pankrea, kolorrektala, bularra, obarioa, prostata, melanoma).\nedo sistema immunearen alternazioak.\nGenetikatik abiatuta organismoak 300 farmako baino gehiagori nola erreakzionatzen dien ere azaltzen du ikerketak, eta 3.500 euro balio du.\nProba hau egin nahi dutenek, baina emaitzen aurrean beldur pixka bat dutenek, jakin behar dute kasuen % 90 lasaigarriak direla. Ana Patiño Nafarroako Unibertsitateko Klinikako Medikuntza Genomikoko Unitateko zuzendariak azaldu du test genomikoa borondatezko proba dela, eta pertsonari horren berri eman diote aldez aurretik eta ondoren. Jasotzen den informazioa aurkitzen dituzten emaitzen araberakoa da.\n“Kasuen % 10ean “premiazko aurkikuntza garrantzitsuak” aurkitzen ditugu, esaterako, minbizi-motaren bat edo arazo kardiologikoren bat izateko joera”, dio Patiñok. Pertsona horiek oraindik ez dute patologia jakin bat garatu, eta genetika espezializatuko kontsulta batera deitu ohi dira. Kontsulta horretan, zenbait neurri koordinatzen dira, gaixotasuna garatzeko arriskuari egokituak, bai eta beste proba batzuk ere.\n“Baina pertsonen %90ek garrantzi gutxiko emaitzak lortzen dituzte (ez dute arriskurik gaixotasun larrien aurrean egoteko), eta aholku medikoak jasotzen dituzte dieta aldatzeari buruz, eguzki-babes handiagoa erabiltzeari buruz, zenbait botika ekiditeari buruz…”, esan du. Aholku horiek, bestalde, osasun-arloko edozein espezialistak emango lizkioke pazienteari, eritasunen bat garatzeko jarrera genetikoa edozein dela ere.\nAzterketa genetiko gidatua: nork eska dezake\nBai osasun publikoan, bai Espainiako ospitale pribatuetan, azterketa genetikoak egiten dira beti zuzenduta. Minbizia edo beste edozein gaixotasun izateko joera duten geneetan herentziazko mutazioak aurkitzea prozesu neketsua eta garestia da, eta ekipo eta langile oso espezializatuak behar ditu. Horregatik, zenbait baldintza bete behar dira paziente bati diagnostiko genetikoa egiteko.\n• Edozein pertsonak iruzkina egin dezake lehen mailako arretako medikuarekin genetistarekin aholkularitza-kontsulta bat egiteko, gaixotasun hauek baditu:\nHerentzia genetikoko gaixotasunak, hala nola minbizia (%5 eta %10 artean herentziazkoak dira).\nZenbait gaixotasun pediatriko.\nGaixotasun hematologikoak (odol-ekoizpenari eta haren osagaiei eragiten diete, hala nola leuzemiari).\n— Baita bi gurasoak minbiziagatik hil badira ere. Orduan, familiaren historiala egiten zaio zuhaitz genealogiko batekin, eta bertan saiatzen da identifikatzen tumore berak familia bateko kide bat baino gehiago ukitzen dituen. Belén Gil Fournier doktoreak, Getafeko Ospitaleko (Madril) Genetika Unitateko arduradunak, azaldu duenez, paziente horrek duen arriskua zehaztu daiteke eta, ondorioz, zein proba genetiko den egokia erabaki.\n— Baliteke familian genetika-kontsultan aldez aurretik aztertu den ahaideren bat egotea eta gaixotasun jakin bat eragiten duen asaldura bat identifikatzea. “Orduan, asaldura hori izateko arriskua duen edozein senidek ere eska dezake azterketa”, dio Jesús Solera doktoreak, La Paz ospitaleko (Madril) Onkogenetika Molekularreko Unitateko arduradunak.\nDemagun miokardiopatia duen gaixo bat, adibidez, genetikako kontsultara iristen dela, patologiaren jatorria herentziazkoa den jakiteko. Kasu horretan, espezialistek beren kasua baloratzen dute eta, oniritzia eman ondoren, miokardiopatiarekin zerikusia duten geneak bakarrik sekuentziatuko dira. Azterketa horiek oso zabalak izan daitezke, eta, batzuetan, masiboki sekuentziatzen dituzte patologia horretarako deskribatu diren gene guztiak.\nZer bilatzen du proba genetiko batek?\nZer lortu nahi da zehazki bilaketa horiekin? DNA aztertzea (gure zelula bakoitzaren barruan dagoen molekula, gure geneak osatzeaz gain, bizitza sortu eta mantentzeko beharrezko jarraibideak dituena) eta alteraziorik dagoen zehaztea. “Mutazio bat identifikatu nahi da, eta horrek esan nahi du akats bat dagoela gene batean, aldaketa bat genean, herentziazko gaixotasuna eragiten duena”, dio Gil doktoreak.\nZenbait pazienteri eskatzen zaie gene jakin baten mutazio espezifikoa aztertzeko (batez ere mutazio hori zuzeneko ahaideren batean deskribatu bada). Hala ere, beste batzuek, beren kasua aztertu ondoren, esku hartzen duten zenbait gene aldi berean sekuentziatzea agintzen zaie. Izan ere, gaixotasun batzuk gene bakar baten mutazioak eragiten ditu, aurreko adibideetan bezala, baina beste asko gene batzuen mutazioak eragiten ditu. Alde horretatik, azpimarratu behar da etengabe aurkitzen direla zenbait gaixotasunetan parte hartzen duten gene berriak, hala nola minbizian. “Bularreko eta obulutegiko minbiziari dagokionez, duela urte batzuk BRCA1 eta BRCA2 geneak baino ez ziren aztertzen. Orain, berriz, 30 gene inguru aztertzen dira azterketa genetikoa egiten zaien gaixoetan”, azaldu du Jesús Solerak.\nAzterketa genetiko baten onurak\nAzterketa genetiko baten emaitzak zenbait ondorio izan ditzake gaixoarentzat, baina diagnostikoaren onurak kontsulta egiten duen pertsonatik haratago iristen dira. “Adibidez, BRCA1 edo BRCA2 geneetan mutaziorik dagoen jakiteak (herentzian jasotako mutazio horiek dituzten pertsonek bularreko eta obulutegiko minbiziak izaten dituzte ez dituzten horiek baino gazteagoak diren adinetan) aukera ematen digu herentziazko mutazio hori duten tumoreetarako medikamentu-mota jakin bat duten pazienteak tratatzeko, eta ez litzaieke esango minbizi hori gene horiek izan gabe duten pertsonei”.\nBaina, tratamenduari buruzko alderdi horretaz gain, alterazio genetikoa identifikatzeak aukera ematen du aldez aurretik tratamenduak egiteko, hala nola, mastektomia prebentiboa: bular-guruinak kirurgikoki erauztea, etorkizunean minbizia izateko arriskua minimizatzeko, Angelina Jolie aktoreak egin zuen bezala.\nBestalde, familian izan daitezkeen eramaileak (amak, alabak, bilobak) identifikatzeko aukera ere emango du, eta arrisku-egoerara egokitutako azterketak egiteko aukera ere emango du, lesio susmagarriren bat garaiz hauteman ahal izateko. Horrek pronostiko hobea ekarriko du. “Minbizi-mota batzuetan, ezarpenaren aurreko diagnostikoa ere egin daiteke. In vitro ernalketa kasuetan, familiak bere geneetan eragiten duen asaldura hori duten haurrak sortzea eragotz lezake horrek”, azaldu du La Paz ospitaleko Onkogenetika Molekularreko Unitateko arduradunak.\nEz gara minbiziaz bakarrik ari. Gaixotasun neurodegeneratibo bati (Alzheimerra, Parkinsona, esklerosia edo beste edozein dementzia) lotutako mutazio bat garaiz detektatzeak gaixotasunaren bilakaera aldatzea eta atzeratzea ekar dezake. “Tratamendurik ez duten gaixotasunetan, ohitura-aldaketak dituen pazienteari ere lagundu dakioke, eta haren bizitza profesionala eta familiarra planifikatu, eboluzioari aurrea hartzeko”, azaldu du Rodríguez Martínez doktoreak.\nRicardo Cubedok, Madrilgo MD Anderson Cancer Centerreko Herentziazko Minbizia eta Sarkomak Unitateko arduradunak, esan duenez, “Pertsona batek kontsulta egin ondoren, urte batzuk geroago minbizi goiztiarra diagnostikatu genion bere senide bati”. “Lehengusu edo anaia horrentzat, jakina, berri txarra da, baina badakigu minbizi hori dena dela agertu zela, eta, duela urte batzuk senidearen diagnostiko genetikoaren ondorioz izan ez balitz, baliteke garaiz diagnostikatu ez izana sendatzeko”.\nProba genetikoaren emaitza noiz jakinarazten den\nEz da erraza pazienteari emaitzak jakinaraztea; beraz, funtsezkoa da denbora ematea genetikaren oinarrizko zenbait kontzeptu argitzeko, aurkitu duen mutazio zehatza eta zer esan nahi duen kontatu aurretik. Gainera, ez du pertsona bakar batek parte hartzen, familiako hainbat kidek baizik. Hori dela eta, medikuek zenbait informazio-saio programatu behar izaten dituzte zalantzak argitzeko.\nOso garrantzitsua da gaixoari esatea minbizi-mota jakin bat izateko joera oinordetzan hartzen dela. Horrek esan nahi du minbizi-mota hori garatzeko arrisku handiagoa dagoela, baina ez dago ziur hala izango denik. “Suszeptibilitatea oinordetzan hartzen da, ez tumorea”, dio Gil Fournier doktoreak. Cubedo doktoreak ere uste du pazientea argiago utzi beharreko alderdietako bat dela: “Haurren minbiziari lotutako sindrome bakan batzuk izan ezik, ez dago minbizia eramatera behartzen duen mutaziorik”. Gertatzen dena da hori jasateko probabilitateak biderkatu egiten direla hura eramaten ez dutenekiko. “Aukera hori neurrizkoa (%10) edo oso handia izan daiteke, kasu batzuetan %70etik gorakoa”, dio medikuak.\nMunduko edozein lekutan diagnostikatzen diren herentziazko mutazioei lotutako ia edozein mutazio edo minbizi-kasu berri eguneratzen diren datu-baseetan sartzen da, eta, beraz, estatistikak ia denbora errealean sortzen dira. Horrek aukera ematen dio espezialistari, azterlanaren ondoren aurkitu duen mutazio motaren arabera, minbizia izateko arriskuaren ehuneko hori hurbiltzeko eta, hortik aurrera, jarraipen- edo tratamendu-plan bat diseinatzeko.\nEta sendabiderik gabeko gaixotasuna bada? Pertsona bati esatea obesitatea garatzeko arrisku handia duela (bere bizitza- eta elikadura-ohiturak aldatzen has daiteke) edo kardiopatiaren bat (larritasun-patologia bat, baina tratamendua duena), ez da gauza bera esatea litekeena dela sendabiderik ez duen gaixotasun bat garatzea, adibidez, Alzheimer gaitza. “Pazientearen borondatea da lehenengo gauza; batzuek gene jakin baten emaitza ez ematea aukeratzen dute. Dena den, Nafarroako Unibertsitate Klinikan egiten dugun test genomikoan ez dira sartzen prebentzioezer egiterik ez duten patologien testak”, dio Ana Patiñok.\nPertsona bakoitzak bere nortasunaren eta bizitza ulertzeko moduaren arabera hartzen du albistea, Cubedo doktoreak kontatzen duenez. Batzuek askoz okerrago esaten dute mutazio kaltegarri bat gertatu zaielako beren seme-alabetako batzuei, haiek eramateagatik baino. Baina, oro har, gehienentzat aukera bat da, gurasoek eta aurreko belaunaldietan gaixotasuna izan zuen beste senitarteko batek gozatu ez zuten abantaila bat. “Diagnostikoa egin eta aste batzuetara gaizki pasatu ondoren, ulertu dute galdeketa egiteko zortea, eta ez dira gogoratzen mutazio baten eramaileak direla, eta horrek patologia hori aurreikusten duela, azterketa egin arte”, ondorioztatu du Cubedok.\nGorozkien analisia: jakin behar duzun guztia\nGernu-analisiaren emaitzak interpretatzea


2017-04-10 | Tolosa\n2.- Duintasuna elkarteak egindako eskaerak.\n3.- Tolosa&Co, merkataritza, ostalaritza eta Zerbitzu elkartea: 2017ko hitzarmena.\n4.- Kondeaneko aldapako 11n Babes Ofizialeko 11 etxebizitza gauzatzeko obren 7. ziurtagiria.\n5.- Tolosako Udalak Tolosaldeko Mankomu-nitateari egin beharreko ekarpen ekonomikoa: 2017. urteko ekarpen finkoa eta hainbat faktura.\n6.- 14 eta 15/2017 zenbakia duten faktura-zerrendak.


Infografien bidez erakutsi | Consumer\nInfografien bidez erakutsi\nCurriculumeko eduki batzuk irudikapen grafiko eta informatiboekin aztertzeak erraztu egiten du ikasleak ulertzea eta ikastea.\nIrudia gehi testua. Irudikatutako eta elkarri lotutako bi elementu horiek material didaktiko baliotsu bat sortzen dute, ikasgeletan erabiltzeko. Gaur egungoa bezalako une batean, non ikus-entzunezko baliabideak baitira haurren eta gazteen informazio-iturri erakargarriena, infografiek zeregin garrantzitsua hartzen dute tresna pedagogiko gisa, eduki trinko eta konplexuak modu grafiko eta erakargarrian sintetizatzeko duten gaitasunari esker.\nInfografia, ikusizko elementuak eta testua dituen informazioaren irudikapena, ez da gauza berria. José Manuel de Pablos Revista Latina de Comunicación Social aldizkarian, kazetaritzako katedradunak eta gure herrialdeko arlo horretako espezialista nagusietako batek dioenez, infografia “testu aipagarri batek azpimarratutako marrazki edo pintura baten lehen komunikazio-batasunetik” dago. Gaur egun, ohikoa da hedabideetan informazio-baliabide gisa erabiltzea. Komunikabideek infografiara jotzen dute, irakurleek errazago uler ditzaten kontatzen dituzten gertaerak edo egoerak, “testu hutsa” baino modu grafiko eta bisualagoan.\nInfografia ohikoa izan da eskolako testuliburuetan\nBaina haien erabilerak ez dira komunikazio-esparrura mugatzen. Hezkuntzan, infografia beti egon da eskolako testuliburuetan, curriculumeko edukiak osatzeko eta ikasleei modu erakargarriagoan aurkezteko, edo ikasgeletako hainbat gunetan estrategikoki kokatzen diren lamina ilustratzaile gisa. Haren potentziala argia da, eta irakasleen artean asko estimatzen den tresna didaktikoa da, batez ere, ezagutza-arlo konplexuagoak irakasten dituztenentzat, non irudiak funtsezko zeregina baitu edukiak ulertzeko.\nInfografiak eraginkorrak dira mota guztietako informazioa transmititzeko. Baliabide honetara jo daiteke espazioak edo egoerak konparatzeko, gertaera jakin baten bilakaera kontatzeko, elementu jakin baten osagaiak edo egitura grafikoki irudikatzeko edo informazioa espazio fisiko edo geografikoetan kokatzeko. Haien ezaugarriek eduki akademikoen inguruko testuingurua hautematea errazten diete ikasleei, eta, ondoren, laburpen edo sintesia bezalako azterketa-metodo garrantzitsuak aplikatzeko gida gisa erabiltzen dituzte.\nFormatu digital berriekin, irudiek eta testuak mugimendua hartzen dute eta soinu-elementuekin osatzen dira\nGaur egun, gehien erabiltzen da tresna hori ikastetxeetan. Aurrerapen teknologikoei esker, irudikapen infografiko digitalerako modu berriak sortu dira, baliabide horren funtzionaltasuna eta eraginkortasuna handitzeko. Formatu digital berriekin, irudiek eta testuak mugimendua hartzen dute eta informazioa dinamizatzen duten eta ikaslearentzat erakargarriagoa egiten duten soinu-elementuak dituzte.\nDigitalizazioari esker, halaber, infografietarako espazioez dago mugarik, behar duten informazio guztia bildu baitezakete, eta pixkanaka-pixkanaka haien azalpenean aurrera egin, ikaslea ase gabe. Formatu horren beste abantailetako bat irakurlearen interaktibitatea errazten duten elementuak integratzea da, irakurleak bere ikaskuntza bere beharren arabera bideratu dezan.\nSarean infografia estatiko eta multimedia interesgarriak biltzen dituzten hainbat gune daude, ikasgelan baliabide didaktiko gisa erabiltzeko. Hauek dira osoenetako batzuk:\nEROSKI CONSUMER: ekoizpen propioko infografia-bilduma garrantzitsu bat biltzen du. Infografia horiek aldizka berritzen dira eta ikasleentzat interesgarriak diren hainbat gai lantzen dira. Elikadura, osasuna, ingurumena edo teknologia berrien arloen arabera sailkatuta daude. Abantaila nagusietako bat da haiek deskargatzeko aukera, irakasleek edo ikasleek kontsultatu ahal izan ditzaten deskonektatuta daudenean eta erabilera didaktiko eta trebakuntzarako erabiltzen dituztenean.\nJaponiako Zientzia eta Teknologia Agentziak garatu du, eta erabilera didaktikoetarako animazioak eta infografiak biltzen ditu. Eguzki-sistema galaxian non dagoen, ozeanoen tamaina edo lurra osatzen duten substantziak dira web orri honetan modu grafiko eta interaktiboan azaltzen diren gaietako batzuk.\nhezkuntza-atari honek hainbat multimedia-eduki ditu, Germán Sánchez Ruipérez Fundazioaren eta Intel Corporation-en arteko lankidetzari esker. Infografia-baliabideak hezkuntza-mailen eta matematikaren, kulturaren, zientzien edo teknologiaren arabera sailkatzen dira.\nSantillana taldearen hezkuntza-webguneak erabilera didaktikorako animazio grafiko batzuk ditu edukien artean. Curriculumeko irakasgaien arabera iragaz daitezke, hala nola artearen historia, geografia edo aritmetika, eta horietako bakoitzean artikuluetarako eta beste material osagarri batzuetarako estekak proposatzen dira, gaiari buruzko informazioa zabaltzeko.\nEl Mundo ikasgela:\negunkari honen hezkuntza-gehigarriak koloretako orri didaktikoak biltzen ditu, DIN-A3 tamainakoak, PDF formatuan, irakasleek edo ikasleek inprimatu eta horiekin lan egin dezaten. Infografia estatiko gisa, gai interesgarriak proposatzen ditu material didaktiko honek: lurraren adina, Kolonen bidaiak edo ugaztun nagusien errepasoa.\nHezkuntza Ministerioko Hezkuntza Teknologiaren Institutuaren baliabideen bankuaren barruan kokatzen da Bigarren Hezkuntzako etapako geografia fisiko eta politikoaren ezagutzan sakontzeko animazio grafikoak biltzen dituen orri hau.\nikaskuntza infografía-eu irakaskuntza


Uda egonaldietarako 357 plaza 14-17 urte bitarteko gazteentzat - Artikulua - ORAIN Gipuzkoa\nUda egonaldietarako 357 plaza 14-17 urte bitarteko gazteentzat\nGai jakin batzuen inguruko aisia eta abenturako jarduerez osatutako egonaldi programa\nGai jakin batzuen inguruko aisia eta abenturako jarduerez osatutako egonaldi programa honen helburu nagusia da Gipuzkoako gazteei beren aisialdi-astialdiak modu aberasgarrian igarotzen laguntzea.\nGipuzkoako Foru Aldundiak 20 urte baino gehiago daramatza programa hau eskaintzen, eta Haurren, Nerabeen eta Gazteen Sustapenerako Zerbitzuaren gizarte eta heziketa jardueren udako eskaintzari dagokio, 7-13 urte bitarteko neska-mutilentzako Udalekuak programarekin batera.\nAurtengo jarduerak uztailean eta abuztuan egingo dira eta 7, 10 eta 12 eguneko oporraldiak izango dira. Kanpaina honetako zenbait txanda, beste autonomia-erkidego batzuekin koordinatuta egingo ditugu; zehazki, Madril, Extremadura, Gaztela-Mantxa, Gaztela eta Leon, baita Nafarroako Foru Komunitatearekin eta Arabako Aldundiarekin ere.\nEskaintzen ditugun plazetatik 106k gaztelania izango dute komunikazio hizkuntza eta programako 236 plaza euskaraz izango dira. Azkenik, 15 plaza, frantses eta gaztelerazko txanda batean izango dira.\nEkintza asko eta era askotakoak izango dira. Abenturako jarduerez gain, kulturalak eta ludikoak ere egiten dira oporraldietan, esate baterako: mendi-ibilaldiak, eskalada, uretako jarduerak (piragua, bela, urpeko igeriketa, raftinga,...), tailerrak, kultura-ibilaldiak.\nGipuzkoako Foru Aldundiak 15 plaza eskainiko ditu Atlantiar Pirinioetako neska-mutilekin trukea egiteko. Txanda hau Atlantiar Pirinioetako Departamentuarekin batera osatu da, Gipuzkoako kanpo Harremanetarako Zuzenbidearekin elkarlanean. Helburua da elkarrekin bizitzen ikastea, mugaz gaindiko ezagutzan sakontzea eta frantsesa ikastea.\nBeren sormena eta alderdi artistikoa askatu nahi duten gazteei dagokienez, alde batetik, parte hartu ahal izango dute musikari lotutako Gasteizko “Gazte Rock” udalekuan, beste autonomia-erkidego batzuetako gazteekin batera (Araba, Madril, Extremadura eta Galizia); eta bestetik, Hondarribian arte eszenikoen inguruan eta zehazki antzerkian oinarrituta antolatu diren udalekuetan, gazte nafar eta arabarrekin batera.\nDena den, txanda guztietan mota ezberdinetako ekintzez osaturiko programazioa izango dute, hau da, ekintza hezitzaileak, aisialdikoak, kirolak, kultur bidaiak eta taldeko ekintzak; eta guztiak harremanak nahiz aberastasun pertsonala garatzeko asmoz burutuko dira.\n14-15 urte bitartekoentzat (2002-2003)\nHizkuntza Lekua Data\nEuskara Son Bou-Menorca uztailak 1-7\nEuskara Piles-Valentzia uztailak 1-10\nGaztelania Condemios-Guadalajara uztailak 1-10\nFrantsesa Lescun – Pirinio Atlantiarrak uztailak 17-26\n16-17 urte bitartekoentzat (2000-2001)\nGaztelania Gazte Rock-Araba uztailak 1-12\nEuskara Son Bou-Menorca uztailak 9-15\nEuskara Benicassim-Castellón uztailak 21-30\n14-17 urte bitartekoentzat (2000-2003)\nGaztelania Baños de Montemayor-Extremadura uztailak 1-10\nGaztelania Las Dehesas - Madrid uztailak 11-20\nGaztelania Navarredonda - Ávila uztailak 11-20\nEuskara Doneztebe-Nafarroa uztailak 12-21\nEuskara Hondarribia-antzerkia uztailak 23-abuz. 1\nEuskara Zarautz-Surf uztailak 23-29\nEuskara Hondarribia Paddle-Surf Abuztuak 1-7\nJarduera berezi guztiak begirale espezializatuek gainbegiratuta eta gidatuta egiten dira, behar dituzten segurtasun-neurriekin beti.\nKuotei dagokionez, horietan sartuta dago mantenu osoko egonaldia, ekintzak gauzatzeko dinamizazio-zerbitzua, istripuetarako asegurua eta erantzukizun zibilekoa eta joan-etorriko garraioa.\nAurtengo kanpainan, ordainketa-kuota progresiboak aplikatuko dira. Parte-hartzaile bakoitzak ordaindu beharreko kuota 2015. urteko errenta-aitorpenaren arabera kalkulatuko da. Diru-sarreren araberako tarteak finkatuko dira, eta kuotak tarte horietara egokituko dira. 2017. urteko kuotak honako hauek izango dira:\nArrunta F. ugariak F. ugari bereziak\n7 egun 163€ 114€ 81€\n10-12 egun 226€ 158€ 113€\nGipuzkoako Foru Aldundiak hobariak emango dizkie Gizarte Larrialdiko Laguntzak eta Diru-sarrerak Bermatzeko Errenta jasotzen dituzten familietako gazteei, kide guztiak langabezian dituztenei eta gurasobakarretakoei.\nIzena bakarka edo gehienez ere hiru laguneko taldeetan eman daiteke martxoaren 20tik 30era. Internet bidez edo Udako Programen bulegoan (Gaztegunea. Anoeta 28. Donostia). Apirilaren 3an eta 4an begiratu ahal izango dira zozketarako onartutakoak, bai izena emateko lekuetan, bai eta Interneten ere (ikus folletoa web orrian); eta erreklamazioak aurkeztu ahal izango dira.\nZozketa jendaurrean eta notario aurrean egingo da, apirilaren 6an. Arratsalde horretatik bertatik jakinaraziko dira emaitzak kanpainan parte hartzen duten bulegoetan eta Interneten.\nGipuzkoako zenbait udal zerbizuetan eta Gaztegunean banatu diren 3.500 folleto argitaratu dira. Aipatu folletoa zein bulegoetan jaso dezakezuen, web orrian ikus daiteke.\nAmaitzeko, aurreko urteetan parte-hartzaileei egindako galdeketaren arabera, honako hau izan zen gogobetetze-maila: 0tik 10erako eskalan (txarrenetik onenera) batez besteko balorazioa 8,8 puntukoa da, oso ona; eta azpimarratzekoa da kanpainaz kanpaina balorazio horri eutsi zaiola.


Georgiarren eta osetiarren arteko aspaldiko gatazka berriz piztu da | | Berria\nGeorgiarren eta osetiarren arteko aspaldiko gatazka berriz piztu da\n2008ko abuztuak 9\n=b Arantxa Elizegi=b Georgia eta Hego Osetiaren arteko gatazka aspaldi hasi zen, nahiz eta atzo arte izoztuta egon. Gorrotoaren beroak, ordea, izotza urtu du eta gerra piztu. Ezin esan bakeak egiteko ahaleginik egin ez denik, baina ez da batere erraza hitzarmena lortzea bi aldeak eremuaren izenean ere bat ez badatoz. Izan ere, osetiarrek Hego Osetia deitzen dioten lurralde hori Samatxablo da georgiarrentzat; Hego Osetia izena onartzea Errusiaren menpeko Ipar Osetiaren zati dela berrestea litzateke. Ordua ere desberdina dute: Errusiakoa erabiltzen dute osetiarrek -Euskal Herrian baino bi ordu gutxiago-, eta besteek, aldiz, Georgiakoa -hemen baino hiru gutxiago-. Hori nahikoa ez, eta gobernuak ere bi dituzte: Georgiak izendatua bata eta osetiarrek aukeratutakoa bestea. Lehenak, Dmitri Sanakoievenak, nahikoa diru jasotzen du Tbilisitik, baina ezer gutxi egin dezake georgiarrak gutxiengoa diren eskualdean; bigarrenak, Eduard Kokoitirenak, arazo ekonomiko larriak ditu Georgiak hartutako neurriak direla eta, baina Errusiaren sostengu osoa du. Moskuk Hego Osetiaren independentzia onartu ez badu ere, harekiko harremanak indartu ditu, eta hango herritar askori pasaporte errusiarra eman die. Hala, gatazkarik piztuz gero, parte hartzeko aukera du, �bere herritarrak� defendatzeko argudioarekin. Georgiak, baina, ez du halakorik onartzen, eta Tbilisiren barne arazoetan sartzen aritzea leporatu dio. Dena den, gatazka bera Sobiet Batasuna sortu aurrekoa da. Errusiar Inperioak gaur egun Georgia dena okupatu zuenean, auzokoek ez bezala, osetiarrek bat egin zuten errusiarrekin, eta ingurukoen gorrotoa handitu zen. Georgiarrak bezala, alan tribuaren ondorengoak dira osetiarrak; eta, haien gisa, kristau ortodoxoak dira gehienak. Baina horiek dira partekatzen dituzten ezaugarri bakarrenetarikoak. Osetiarrek berezko hizkuntza dute, eta gertuago sentitzen dira Errusiatik, Europatik baino. Lurralde bakarra eta bi mundu Etxe berean bizi arren elkar ikusi ezin duten bi auzokoren gisakoak dira osetiarrak eta georgiarrak. Hego Osetia, ordea, puzzle baten antzekoa da, eta georgiarrak gutxiengoa diren arren, halabeharrez gurutzatzen dira osetiarrekin. 2003an, Mikhail Saakashvili Georgiako presidentetzara heldu zenean, esaterako, kontrol postuak jarri zituen Errusia eta Hego Osetiaren arteko mugan, bien arteko merkataritza harremanak eten, eta osetiar independentistak itotzeko asmoz. Baina osetiarrek, Moskuren laguntzarekin, beste pasabide bat eraiki zuten mugan. Hala izan da gatazka hasi zenetik, batek kolpea eman eta besteak erantzun, baina inork amore eman gabe. Duela hamasei urte aldarrikatu zuen independentzia Hego Osetiak, 1992an, Sobiet Batasuna desegin ostean. Ez Georgiak, ezta Errusiak ere ez zuten berretsi, ordea. Aurretik, baina, gerra odoltsua izan zuten. Izan ere, urtebete lehenago Georgiako bozak boikotatu, eta beren gobernua osatu zuten osetiarrek. Horrek Georgiako presidente Zviad Gamsakhurdiaren haserrea eragin zuen, eta gerra piztu. Alde batekoen nahiz bestekoen etxe eta eskolak erre zituzten, eta milatik gora lagun hil. Milaka izan ziren, gainera, Ipar Osetiara ihes egin zuten osetiarrak eta Georgiara joan ziren Hego Osetiako georgiarrak. Tshkinvalik independentzia aldarrikatu zuenean, baina, Georgiak amore eman zuen, bestela Errusiari aurre egin beharko baitzion. Trukean, osetiarrek indarkeria alde batera uztea hitzeman zioten. Akordioa errespetatzen zela bermatzeko, bake indarrak bidali zituen Moskuk. Hiru aldeko gerra Duela lau urte, berriz hasi ziren liskarrak. Saakashvilik, presidente karguaren zina egin zuenean, osetiarrekin negoziatzeko prest zegoela iragarri zuen. Ordainetan, autonomia eskaini zien. Tshkinvalik, baina, argi utzia zuen ez zuela autonomiarik nahi, independentzia baizik. Horiek hala, inolako zalantzarik egon ez zedin, erreferenduma egin zuten bigarren aldiz, eta beste behin, independentistek irabazi zuten. Baina, beste behin, nazioarteak ez zuen berretsi. Giroa gaiztotua zegoen. Aurreko hilabeteetan ekintzaile independentistei laguntzea leporatu zion Tbilisik Moskuri; eta hark, berriz, osetiarrak zapaltzea Georgiari. Hori nahikoa ez, eta aurtengo apirilean NATOn sartzeko borondatea agertu du Saakashvilik, eta horrek Moskuren haserrea handitu du. Hala, lehendik nahiko zailak ziren elkarrizketak bertan behera geratu dira. Horretaz gain, osetiarren artean ere banaketa handitzen ari da, asko baitira Georgiak ezarritako Gobernuarengandik gertu sentitzen direnak. Orain, bi gobernu, bi herrialde eta bi armaden artean harrapatutako herritarrek gerrari ere aurre egin beharko diote.


Shellstretch ehunez egindako galtza bero iraunkorrak transpiragarritasuna eta mugikortasuna ahalbidetzen dute, batez ere egun hotzetan hiking eta treeking bezalako jardueretan. Ura aldarazteko PFC gabeko tratamendua dute eta babes gaitasun ona dute haizearen aurrean. - 3 patrika (eskueterako bi eta bat lotuta cargo erakoa) - Sokaz estu daitekeen azpildura - Patroi artikulatua du mugikortasuna ahalbidetzeko.\nTernua etxeak gizonentzat egindako RIDGER mendiko praka janzki erresistente, arin, transpiragarria eta epela da. Shellstretch ehunarekin dago fabrikatua, PFC gabeko ura aldarazteko akaberarekin. Horrela, mugimendu aldetiko askatasun handia izango duzu eta, horri esker, erosotasun handia nabarituko duzu hala mendiko jardueretan, esate baterako, trekkingean edo mendi-ibilietan, nola zure denbora libreko beste jarduera batzuetan. Gerrikoa, hiru patrika eta mugimendu hobe baterako patroi artikulatua barneratzen ditu.\nTORLOK BMD M BERMUDA\nSpecial Price 60,76 € Regular Price 75,95 €\nBARSON PT M GALTZA\nSpecial Price 67,17 € Regular Price 95,95 €


“Erronka berriei taldean lan egiteko gai diren kooperatibek etorkizun oparoa izango dute” - Mundukide\n“Erronka berriei taldean lan egiteko gai diren kooperatibek etorkizun oparoa izango dute”\nBrasil iparraldeko Ceará estatuko gobernua eta Mundukidek, inguruko nekazal kooperatiben ekimen sozioekonomikoa indartzeko elkarlanerako akordua sinatu zuten 2017an. Ordutik, Eroski kooperatiban lanean aritu izanak emandako esperientziarekin Brasilen ari da Iker Cabrejas lanean, Marga Pinillos, Itziar Aranburu eta Marcio Carvalho, Mundukideko taldekideekin batera.\nNolako kooperatibak dira eta zenbat bazkidez osaturik?\nNekazal produktuen kooperatibak dira, eta beraien jarduera produktu hauen ekoizpen eta komertzializazioan zentratzen da: fruitu-zukua, eztia, ahuntz eta ardien ekoizpena, anakardoa, esnea eta esnekiak. Guztira 462 bazkide dira eta 2.270 nekazal familia sarea osatzen dutenak.\nEsnekiak komertzializatzen duen COOPERASC kooperatiba inauguratu berri duzue, ezta?\nBai, Sertão Central eskualdeko Quixerabomin herrian inauguratu da COOPERASC esne kooperatiba. Oraingoz 5.000 litro ekoizten dira, baina datorren hilean eguneko 10.000 litro esnerekin 7 produktu ezberdin ekoiztuko ditugu: esnegaina, gazta, gaztanbera, jogurtak eta beste esneki edariak. Momentuz hiriko komertzioak eta ikastetxeetako jangelak izango dira komertzializazio esparruak.\nZe kolektibotako pertsonek osatzen dute esne kooperatiba?\nGaur egun, Cooperasc kooperatiba Lurrik gabeko 186 pertsonek osatzen dute eta bere kudeaketan arlo desberdinetan, industria barne, 20 pertsonen lantaldea dago. Hauetako asko, Lurrik gabekoen mugimenduko kideen seme-alabak dira eta ekimen ekonomikoaren inguruko formakuntza desberdinak jaso ostean, gurasoak sortutako kooperatiban hasi dira lanean.\nZein da Mundukidek kooperatibei egiten dien ekarpena?\nBost kooperatibekin batera negozio plana eta marketin-plana diseinatu dugu, talde kudeatzaileak prestatu eta prestakuntza-prozesuak martxan jarri ditugu, ondorengo industria-jardueretan laguntzaile izango direnak formatuz. Guztira 8.000 prestakuntza-ordu baino gehiago eskaini dira, hainbat arlotan: ekoizpena, industria, pertsonen antolakuntza, kooperatibaren sustapena, plangintza, komunikazioa eta parte-hartze prozesuak.\nNolakoa da Mundukideren Brasilgo lantaldea?\nGuztira 7 pertsona gara, 6 euskaldun eta brasildar bat. Coprecitik etorri zen Nacho de Vicente, Rio Grande Do Sul estatuan dago; Eroskitik Julio Martinez etorri zen Sao Paulora; Ulmatik Jon Etxebarria Parana-Santa Catarinan dagoena. Eta Ceara estatuan, GSRtik etorri den Marga Pinillos,Ulmatik Itziar Aranburu, MSTtik Marcio Carvalho, eta ni Eroskitik.\nZe fasetan daude beste kooperatibak?\n2018an hasitako 5 proiektuetatik, 2 kooperatibek beraien industriak jarri dituzte martxan azken hilabeteetan, COOPALC-ek (anakardo eta fruituzuku) eta Cooperasc-ek (esnetegia). Gainera, Cooperamuns-ek, hasierako proiektuetatik at, beste industria txiki bat ere martxan jartzea lortu du. Beraz, hiru dira martxan jarri ditugunak, ekoiztutako produktuak industrializatzera bideratuta. Gure kronogramen arabera, hurrengo 3-4 hilabeteetan beste 3 agroindustria jarriko dira martxan.\nNola baloratzen dute Mundukideko lankidetza?\nOrokorrean, Mundukideren ekarpena oso ondo baloratua izan da. Azken lau urteotan, kooperatiba eta lantalde guztian aurrera pausu nabarmenak eman dira, arlo guztietan. Hasierako 2 urteak zailak izan ziren, aldaketa asko egon ziren Cearako MSTko taldean, baina gerora sortutako estrukturak eta plangintzak bide onetik bideratu dira. Orain kooperatibak beste fase berri baten sartzen ari dira, industrializazioan. Honek beste prozesu berri askoren hasiera dakar eta pertsonen arteko elkarkidetza eta lankidetzaren indarra ikusi beharko da. Eta erronka horiei kolektiboan aurre egiteko gai diren kooperatibek etorkizun oparoa izango dute. Testuinguru honetan, Cearako MSTk, Mundukide lagun izaten jarraituko du.


Charles Maurice de Talleyrand-Périgord - Wikipedia, entziklopedia askea.\n1815eko uztailaren 9a - 1815eko irailaren 26a\n← baliorik ez - Armand Emmanuel du Plessis de Chinon →\n← Louis Pierre Edouard, Baron Bignon (en) - Armand Emmanuel du Plessis de Chinon →\n1789ko uztailaren 9a - 1791ko irailaren 30a\n1789ko urtarrilaren 4a -\n1788ko azaroaren 2a - 1791ko apirilaren 13a\n← Yves-Alexandre de Marbeuf (en) - Gabriel François Moreau (en) →\nElizbarrutia: Roman Catholic Diocese of Autun (en)\nbishop of Autun (en)\n← Yves-Alexandre de Marbeuf (en)\nconstitutional bishop (en)\nParis, 1754ko otsailaren 2a\nParis, 1838ko maiatzaren 17a (84 urte)\nChâteau de Valençay (en)\nAdelaide Filleul, Marquise de Souza-Botelho (en)\nMaria Teresa Poniatowska (en)\nDorothea von Medem (en)\nPrincess Dorothea of Courland (en)\nPauline de Talleyrand-Périgord (en)\nHouse of Talleyrand-Périgord (en)\npolitikaria, diplomazialaria, apaiz katolikoa eta idazlea\nUrrezko Ardi-larruaren Ordenako zalduna (1814ko maiatzaren 30a)\nCharles-Maurice de Talleyrand-Périgord (Paris, 1754ko otsailaren 2a - Paris, 1838ko maiatzaren 17a), ezagunagoa Talleyrand gisa, frantses politikaria izan zen.\nTalleyrand-Périgordeko kondearen semea zen. Herren geratu zen haurtzaroan izandako istripu baten ondoren, eta gudarostean sarrerarik ez zuelarik, seminarioan sartu zen, bokaziorik ez zuen arren. Apaiztu ondoren, goi-karguak izan zituen, aristokrata zelako eta, Autungo apezpiku egin eta gero (1788), kleroaren ordezkari izendatu zuten, 1789ko Estatu Orokorretarako.\nIdeia berrien alde jokatu zuen hasieratik: biltzar bakar baten beharra aldarrikatu zuen, konstituzio berriaren alde egin zuen eta Elizaren ondasunak estatuaren eskuetara igarotzearen alde mintzatu zen. Kleroaren konstituzio zibila aldarrikatu ondoren (1790), konstituzioaren aldeko apaizen buruzagi bihurtu zen eta Autungo apezpiku-kargua utzi zuen. Pio VI.a aita santuak kondenatu egin zuen horregatik eta Eliza utzi zuen.\nDiplomazia-lanetan hasi zen ondoren eta Ingalaterrara bidali zuten, britainiarren neutraltasuna lortzeko. 1792an, Orléansgo dukearen aldeko lanetan ari zelako salaketa egin zioten, eta Ingalaterran eta Estatu Batuetan babestu zen handik aurrera.\nRobespierre hil ondoren (1794), Frantziara itzuli eta Kanpo Harremanetarako ministro izendatu zuten. Kargu berean segitu zuen 1799an, Napoleon Bonapartek estatu-kolpea jo ondoren eta Eliza Katolikoarekiko konkordatua negoziatu zuen. Titulu asko jaso zuen Napoleongandik hurrengo urteetan: besteak beste, Bénéventeko printze titulua. 1807an, kargu guztiak kendu zizkion Napoleonek, haren kanpo-politika onartzen ez zuelako, eta 1809an Napoleonen aurka saiatu zen, baina alferrik.\n1814an, Napoleonen agintaldia amaitu ondoren, politika-mundura itzuli zen eta kanpo-arazoetako ardura hartu zuen gobernu berrian. Vienako Batzarrean parte hartu zuen eta aliatuak zatitzen saiatu zen. Ahalegin haiek hutsean geratu ziren Napoleonen estatu-kolpearen ondoren (1815ko apirila), eta gerokoan monarkia berriro ezartzearen alde gogotik jardun arren, baztertu egin zuten erregezale muturrekoek. Enbaxadore aritu zen Londresko konferentzian 1830etik 1831ra bitartean.\nAfaria (Jean-Claude Brisville)\nWikimedia Commonsen badira fitxategi gehiago, gai hau dutenak: Charles Maurice de Talleyrand-Périgord\nMultimedia: Charles-Maurice de Talleyrand\nBNF: 11925965j (data)\nOpen Library: OL114686A\nGutenberg proiektua: 9390\nFrantziako enbaxadoreak Erresuma Batuan\nOrriaren azken aldaketa: 27 otsaila 2021, 02:10.


1876 ko konstituzioaren testu iruzkina | Historia | Xuletas, chuletas para exámenes, apuntes y trabajos\n1876 ko konstituzioaren testu iruzkina\nEscrito el 12 de Diciembre de 2018 en vasco con un tamaño de 6,89 KB\n7.TESTUA. 1876KO KONSTITUZIOA (1876-06-30)\nHonako hau testu legal-politiko bat da, baina ez dago osorik 1876ko konstituzioaren artikulu batzuk bakarri ageri dira. Konstituzio honen egileak Gorteak dira.Errestaurazioari dagokio testu hau eta garai honetan, 1868ko Iraultzan Isabel II.Ak alde egin behar izan zuen, baina 1874an haren semea,Alfontso XII.A, berriro jarri zuten tronuan.\nTestu honetan hainbat artikulu desberdin ageri dira baina lehen aipatu bezala konstituzio honetan artikulu gehiago idatzi ziren. Honako hauek dira bertan azaltzen direnak. Subiranotasun konpartitua (Erregeak eta Gorteak). Konstituzioaren sarreran eta 18. Artikuluan azaltzen da kontzeptu hau. Subiranotasun konpartitua egoera politikoak zorrotzago kontrolatzeko\ntresna da. Erregea indar handiko instituzioa da konstituzio honetan. Honekin estatuko agintariek Gorteen balizko gehiegikeriak saihestu nahi zituzten. Bi Ganbarako sistema: Kongresua eta Senatua, 20. Eta 28.Artikuluetan zehazten da. Senatari izateko baldintzak kongresuko diputatu izateko baino zorrotzagoak dira. Senatari batzuk biziartekoak ziren, Koroak izendatutakoak. Garbi dago Ganbara oligarkiko bat osatzen zutela. Gizabanakoaren eskubideen onarpena 13. Artikuluan egiten da. Sistemapolitiko liberalen eskubidetipikoak onartzen dira: adierazpen askatasuna, elkartzekoa eta biltzekoa. Erlijio katolikoa estatuaren erlijio ofiziala dela 11. Artikuluan azaltzen da. Erlijio katolikoa estatuaren erlijio ofiziala egin zuten, eta beraz Eliza katolikoa babestuta egon zen Errestaurazioaren urteetan.\nHorrela, Eliza borboitarren monarkiarekin erabat identifikatu zen. Beste sektore batzuek, ordea, Elizaren kontrako jarrera hartuko zuten. Gainera Antiklerikalismoa asko indartu zen urte hauetan.\nkantonalismoa, altxamendu karlista Euskal Herrian, Katalunian, Maestrazgoan eta Valentziakomendietan,nekazarienerreboltaknonahi,Kubanere\nindependentziaren aldekoen altxamendua… Egoera nahasi horri erantzuteko, klase dominatzaileek monarkia borboitarra egokiagoa zela erabaki zuten. Ondorengo urteetan, klase agintariek aldi baterako egonkortasun politiko erlatiboa izan zuten, estatu liberalaren eraikuntzan jarduteko. Borboitarren errestaurazioaren antolatzailea Antonio Canovas del Castillo izan zen. Canovasek uste zuen sistema politikoa beste modu batera antolatu behar zela: alderdi politiko “serioekin”, pronuntziamendu militarrik gabe, itxurazko parlamentarismo batekin, monarkia modernoagoarekin. Botere politikoa kudeatzeko bi alderdi sortu ziren. Errestaurazioaren kontra zeuden indar politikoek gogor salatzen zuten egoera hau eta sistemari legitimitatea kentzen zioten. Intelektualak ere ia salbuespenik gabe borboitarren kontrakoak ziren, eta anarkismoaren indarra ere ezin da ahaztu. Bestalde, badakigu Errestaurazioaren alde zeuden sektore sozialak indartsuak baina urriak zirela. Beraz, konstituzio honekin ez zuten herritarren identifikazioa lortu.\nEkonomia modernizatzen urrats batzuk eman ziren, baina askorentzat ahulak eta motelak. Errestaurazioak ez zuen lortu erabateko egonkortasuna eta hainbat krisi jasan zituen.\nKonstituzio honen iraupena nahiko handia izan zen. Aurreko konstituzioek askoz ere gutxiago iraun zuten. Alde horretatik, egonkortasun erlatiboa eman zion estatuari, baina Errestaurazioa hasi zenean agindutako xede guztiak ez ziren bete. Hala ere, mende erdi luze horretan Espainiak aurrerapauso garrantzitsuak egin zituen modernizazio bidean.\nModeratu eta Aurrerakoien arteko desberdintasunak ere aipatzekoak dira testu inguru honetan. Moderatuen subiranotasunean Nazio eta erregea eta aurrerakoiek ordea, subiranotasun nazionala zuten. Moderatuek bi ganbara, sufragio mugatua eta botereak erlazionatuak zituzten. Aurrerakoien ordea, ganbara bakarra, sufragio unibertsala eta botereak erabat separatuta zituzten\n1876ko KONSTITUZIO (1876-06-30) 1876ko Konstituzioa testu inguru 1876ko konstituzioa iruzkina 1876ko konstituzioaren ideia nagusiak 1876ko konstitzioaa testu iruzkina Testu iruzkina 1876ko konstituzioa 1876ko konstituzioa


Easo ederra - EUSKAL BILLERA ELKARTEA\nJavier Mª. Sada.\nXIX. mendetik Aurrera, Donostian, emakume bat aukeratzen zen bertako festetan emakume Donostiar guzien ordezkari izango zena. Gerora “Dama Imperial” “Polla Real” edo “Bella Polla” deitzen zitzaion eta azkenik, “La Bella Easo/ Easo Ederra”.\nMendearen hasieran zaindariaren jaiak baino lehentxeago aukeratzen zuten. Inauterietan parte hartzen zuen herriko gremio edo talde bakoitzak berea aurkezten zuten. Hauen guztien artetik aukeratzen zen Inauterietan buru izango zena. Euskal Billera elkartea sortu eta berehala, Mauricio Echanizen iniziatibaz, erakunde hionek hartu zuen hautaketa hau egiteko ardura, baina hala ere urte jakin batzuetan ez zen egiterik izan Donostiak jasan behar izan zituen hainbat arazo zirela eta: 1902tik 1904ra arte ez zen herri jairik ospatu, idi sokamuturrak debekatu izanagatik protesta gisa, Lehen Mundu Gerrakoan etab. ere ez.\n1928tik hona, haurren danborrada kaleratu zenean, ez zen eragozpenik izan Easo Ederraren hautaketa berreskuratzeko, honen “lan” nagusia Danborradaren buru izatea zelarik, segizioa itxiz zetorren karrozatik. Urte horretan Marujita Ayestaran Aukeratu zuten.\nHonelatsu izan zen 29. eta 30. Urteetan. Easo Ederra “hatzez” aukeratzen da. Baina 1931n hautaketa demokratizatzea erabaki zen, eta hautetsiak “Donostiako Festa guztietako Erregina” Behar zuela izan eta Euskal Billerakoa soilik. Arazo honetan hiri guztiak sartu behar du, eta Oinarri batzuk argitaratu zituzten, laburbilduz hauxe diotenak:\n“Argazkiak Fermín Calbetóngo 24 zenbakira bidali behar dira eta denda honetan hautatu guztien aurrean titulua zozkeketatuko da. Barruti bakoitzetik lau neskatila aurkeztuko dira eta barrutiak hauek dira: Jarana Auzoa; Muelle Auzoa, Brecharaino; merkatu auzoa eta Arrandegi Auzoa.\nHauetako bat “Erregina” izango da eta gainerakoei eragozpenik ez badute, elkarteak datorren udaberrian ospatuko duen txekorketako buru izatea egokituko zaie. Aukeratua, Maria Luisa Aristimuño andereñoa izan zen, “Easo ederra 1931” bezala azaltzen dena.\nJarraian Maria Egaña, Guadalupe Aldasoro…. Izan ziren, 1936an hautaketak bertan behera utzi ziren arte.\nBerrogehiko hamarkadaren hasieran Euskal Billeran ohikoa zen merezimenduz zegokion pertsona bati omenaldia eskaintzea urtero. 1943an Maurizio Echaniz izan zen berriz ere honako proposamen hau egin zuena: “Urtero pertsona bati omenaldia egitean, omenaldirik egiten ez diogun pertsona asko haserrarazten dugu. Zergati ez dugu gai hau alde batera uzten eta hiri osora ordezkatuko duen neskatila bat aukeratzen berriro?”\nHauteskundea antolatu zen, argi utziz “jaiek iraunkortasuna eta duintasuna ematearren hautatzen zela neskatila bat Easo Ederra ordezkatuko duena, ekitaldien buru izanik, baina ez da miss edo erregina lehiaketa hutsal horiekin nahastu behar hau. Hautatuari errespetu osoa zorko diogu, baina lehiaketarik gabe, libreki, bai hautatuarentzat eta bai baztertuentzat beti moral eskasia eragiten duen norgehiagokarik gabe”. Beraz hautaketa hatzez egin zen oraingoan ere, eta Lolita Guruzeta andereñoa aukeratu zuten.\nJarraian, 1946an Gragoritxo Bontigui, “Kiriko” marinelaren biloba izendatu zuten; 1947an Luisa Carril, familia arrantzalekoa jatorriz hau ere; 1949an Antoñita Carril… Eta jarraian Regina Martinez, Conchita Larrea, Maribi Moneo, Blanca Orube, Pili Martin, Maria Teresa Astrain, Beatriz Bianchi…\n1964an, hautaketaz C.A.T. arduratu zenean, Euskal Billera alde batera gertatu zen hortik.\n1901-2001 Euskal Billera elkartearen liburuko textuak.\nJAVIER SADA-TOMAS HERNANDEZ


Sopelako Udalak bat egingo du Bakioko Mountain Bike elkartasun-ibilbideagaz - Hiruka.eus\nKirolak Sopela 2018-07-11 10:08\nDatorren uztailaren 22an, domekan, Bakiok harrera egingo dio Mario Zabalaren oroimenez antolatutako Bakioko MTBko IV. ibilaldiari; Sopelako Udalak babestu egin du ekimen hori. Proba horrek dirua batuko du Alboko Esklerosi Amiotrofikoa (AEA) gaixotasuna pairatzen duten pertsonen alde.\nBakioko probak Aimar del Pozo gazte sopeloztarra lagundu zuen orain dela urte bi. © INIT TALDEA | Ikusi handiago | Argazki originala\nAntolatzaileek azaldu dutenez, Bakiokoa "ez da lehiatzeko proba bat", parte-hartzaile denen eta jendarte- eta ekonomi-eragile guztien "elkartasuna eta lankidetza lortzeko asmoa baitago", AEA gaixotasuna duten pertsonen alde egin ahal izateko.\nDaborduko zabalik dago txirrindularitza-proban izena emateko epea. Inskripzioa betetzeko, La Caixaren ES92 2100 4952 18 2100156526 kontu korrontean 10 euroko diru-sarrera egin beharko da, parte-hartzailearen izen-abizenak adieraziz. Ondoren, interesdunek helarazi beharko dizkiote Bakioko Turismo Bulegoari honako agiri eta datuak: ordainagiria edo transferentzia-agiria, DNIren kopia, harremanetarako telefono-zenbaki bat eta izen-abizenak. Horretarako Basigoko Bide Nagusiko 3. zenbakiko bulegora eroan edo posta elektronikoz bidal daitezke, turismo@bakio.org helbidera.\nDatuak betetzean, aurrez aurre edo posta elektronikoz jakinaraziko diote parte-hartzaileari zein den egokitu zaion dortsala. Dortsal hori Bakioko Turismo Bulegoan batu daiteke daborduko, honako ordutegi honen barruan:\nAstelehenetik domekara, 10:00etatik 15:00etara eta 16:00etatik 19:00etara.\nInskripzioa martxaren egunean bertan ere bete ahal izango da, 09:00ak baino lehen, irteera-ordua izan baino ordubete lehenagora arte. Kasu horretan, ordaindu beharrekoa 15 euro izango da. Halaber, lasterketaren egunean bertan dortsala ere jaso ahal izango da irteera-mahaietan, goizeko 9:00etatik aurrera; horretarako, antolatzaileei jakinarazi beharko diete zein izan den adjudikatutako dortsal-zenbakia.\nIbilbidea goizeko 10:00etan hasiko da; abiapuntua Bakioko Sabino Arana etorbidean izango da. Aurreko edizio bietako 30 kilometroko ibilbidea osatuta, leku berera ailegatuko dira parte-hartzaileak. Ibilbidea amaituta, enpresa laguntzaileek emandako sariak zozkatuko dituzte parte-hartzaile denen artean.\nModu berean, ibilbidean parte hartzeko asmorik izan ez, baina AEA gaixotasuna duten pertsonei elkartasuna adierazteaz gainera, laguntza ekonomikoa eman gura duten pertsonek zero-dortsala erosi ahalko dute modu sinbolikoan; horretarako, 10 euroko diru-sarrera edo transferentzia egin beharko dute La Caixako ES92 2100 4952 18 2100156526 kontuan, Zero-dortsala ipiniz.\nArgibide gehiagorako, Bakioko Turismo Bulegora jo daiteke, 946 193 395 telefonoan.\nLeticia Canales sopeloztarrak irabazi du Open Las Americas surf-txapelketa\n"Emakume surflariek euren gaitasunetan sinesten dute orain"\nAbian da Sopela Surf Film Festival jaialdiaren edizio berria\nSopela Women's Team txirrindularitza-taldea aurkeztu dute


DEMAren BLog: “ANEZKA da... elkarri laguntzea, elkarlana, lankidetza”\n“ANEZKA da... elkarri laguntzea, elkarlana, lankidetza”\n2016ko ekainaren 2a\nHorrela definitu du gaur goizean Andresek, Bilboko Lanza2.0 anezkako kideak, BECen maiatzaren 31tik ekainaren 2ra bitartean Makina Erremintaren Biurtekoarekin batera egiten ari den WORKinn enplegu eta trebakuntza foroan.\nForo horretako jardunaldien programaren barnean DEMAk doako hitzaldi bat eman du gaur; hizlaria Pilar Carranza izan da, ANEZKA Programako zuzendaria, eta programari buruzko hainbat kontu azaldu ditu.\nLeire Lázaro Enkarterriko DEMA - Enpresa Garapena anezkako koordinatzaileak eta Verónica Aguado Ezkerraldeko I. anezkako koordinatzaileak anezka bat zer den eta zer ez den azaldu dute, baita beste hainbat xehetasun ere: nola garatzen diren, helburuak, edo zer gaitasun lantzen diren ANEZKA programan.\nAnezka bat langabeen, boluntarioen talde heterogeneoa da, pertsonak ikusgai daude eta solidarioak dira, koordinatzaile batek zuzentzen ditu, eta batak besteari laguntzen diote laneratzeko aukerak hobetzeko eta parte-hartzaile guztientzako lan bilaketa aktiboan laguntzeko. Izan ere, Verónica eta Leirek esan bezala: “guztiok guztiontzako lana bilatzen dugu”.\nAurreko otsailean Bizkaiko Foru Aldundiko Enplegua, Gizarte Inklusioa eta Berdintasuna Sustatzeko Sailak, Santa María la Real Fundazioarekin elkarlanean, Enpleguko eta Ekintzailetza Solidarioko lehenengo hiru ANEZKA programak martxan jarri zituen: bat Bilbon, beste bat Ezkerraldean eta beste bat Enkarterrin. Ordutik parte-hartzaileek, motibazioa eta konpromisoa bezalako balioek bultzatuta, etenik gabe lan egin dute hainbat gaitasun hobetzeko, hala nola taldeko lana, bakoitzak bere burua ezagutzea, lan-bitartekotza, ekintzailetza, coaching-a, marka pertsonala, ekitaldiak antolatzea eta haietan parte hartzea, edo elkarrizketetarako teknikak, beste askoren artean. Anezkaren xedea honako hau da: programa amaitzean parte-hartzaileak ikasitako ezagutzak erabiltzeko gai izatea, hots, parte-hartzaile guztiak gaitasun horietan beren kabuz moldatzeko gai izatea. Finean, ANEZKAK hau lortu nahi du: parte-hartzaile guztiak laneratzea (beren kontura zein inoren kontura). Txusek, Enkarterriko Zubilan 16 anezkako parte-hartzaileak, gaur goizean esan du WORKinn-en enpresentzako “ikusgarriago” izaten ikasi ondoren, fruituak jasotzen ari direla, eta lana aurkitzen ari direla.\nPlazerra da neska-mutil horiek aurrera jarraitzen dutela egiaztatzea! Merezita daukate! Gaur plazer hutsa izan da haiek ANEZKA Programarekin izan dituzten esperientziak kontatzen ikustea, eta deskubritzea, Andresek esan duen moduan, hiru programa horiek amaitzear egon arren “anezkaren espiritua, elkartasuna, konpromisoa… ez direla inoiz amaituko”.\nEskerrik asko guztioi eta zorte on bene-benetan!\nBide batez, bazenekien 4 deialdi berri irekita dauzkagula beste 4 eskualdetan? URIBE-KOSTA, BUSTURIALDEA, DURANGALDEA ETA NERBIOI-IBAIZABAL. Eskaerak aurkezteko epea 2016ko ekainaren 17ra arte zabalik dago. Hemen eman dezakezu izena: http://www.dema.eus/es/lanzaderas-de-empleo\nNorentzat da ANEZKA Programa?\nParte-hartzen duten eskualdeetan bizi direnentzat eta bertan erroldatuta daudenentzat\nLanbiden izena emandako langabeentzat edo hobekuntza prozesuetan ari diren pertsonentzat.


Lege Oharra | Oialume biltokia\nOndorengo lege oharrak (hemendik aurrera, “Lege Ohar») Asensio Barrenetxea Agirrezabalagak (hemendik aurrera Oialume) duen (Egoitza soziala: Oialume 33, Martindegi auzoa, Hernani, 20120, Gipuzkoa. eta IFZ:F20813051) Interneteko “Oialume” web orriaren (hemendik aurrera, “Web») erabilera erregulatzen du.\nOro har Oialume eta beraien zerbitzu telematikoetako (webean euskaragai) erabiltzaileen arteko harremanak legegintza eta espainiar jurisdikzioaren menpe daude.\nAldeek beraiei dagozkien foruei uko egiten diote eta ARETZABALETAKO epaitegi eta auzitegien esku uzten dute kontratu honen baldintzen interpretazioaren inguruan sor daitezken eztabaidak/gatazkak.\nErabiltzailea jakinaren gainen dago eta onartzen du webera sartzeak ez duela Oialumenekin inongo harreman komertzialik suposatzen.\nWebaren titularra ez da bertako partaideen aldetik bertan isuritzen diren iritzien jabe egiten. Empresak aurre abisu barik bere webean egokiak deritzon aldaketak egiteko eskubidea du. Honek empresari beraien edukiak eta zerbitzuak aldatu, ezabatu zein gehitzeko eskubidea ematen dio baita hauek beraien zerbitzarietan nola eta non agertzen diren erabakitzeko.\nOialumek du web orrialdeko ekuki, diseinu grafiko eta kodigoen jabetza intulektualen eskubideen titulartasuna. Beraz Oialumen baimen idatzi bat egon ezean debekatuta dago webguneraren erreprodukzio, banaketa, komunikazio publiko, eraldaketa edo edukiekin egin daitekeen beste edozein jarduera, nahiz eta iturburuak aipatu. Enpresako web orrialdearen barne dauden izen komertzial, marka edo ikur bereizgarri guztiak haien jabeen jabetza dira eta legeak babesten ditu.\nOialumeko web-orrietako loturen (linken) presentziak informatzea du solik helburu eta inondik inora haien iradokizun, gonbidapen edo gomendioa.\n2016ko Apirilaren 27an RGPD-an ezarritakoaren arabera, Oialumek erabiltzaileari jakinarazten dio Oialumen aldetik izaera pertsonaleko datuen tratamendu automatizatu bat existitzen dela eta beraien erantzukizuna dela, erabiltzailearekin harremana mantendu eta kudatzeko helburuarekin baita informatze lanetarako. Baldintza hauek onartzeko orduan, Oialumek beraien zerbitzuen prestaziorako ezinbestekoak diren datu batzuk biltzea beharko du erabiltzailera aldetik.\n2016ko Apirilaren 27an RGPD-an ezarritakoaren arabera, jakinarazten dizuegu erabiltzaile gisa erregistratu ondoren eskuratutako datu pertsonalak Oialume (Egoitza soziala: Oialume 33, Martindegi auzoa, Hernani, 20120, Gipuzkoa eta IFZ:F20813051) jabetzako fitxategietara gehituko direla, ekainaren 11ko 1720/2007 Errege Dekretuak ezarritako segurtasun-neurriak implementatuta eukinik.\nErabiltzailea da emondako datuen egiazkotasun eta zuzenketen erantzule bakarra, ez Oialume. Edozein kasutan, erabiltzaileek erantzuten behar dute erraztutako datuen doitasun, iraunaldi eta egiazkotasunaren aurrean eta behar bezala eguneratuta edukitzeko kopromesua hartu behar dute. Erabiltzaileak izena emateko imprimakia zein harpidetzan informazio guztia eta zuzena ematen duela hitzeman behar du.\nOialume ez da erantzule egiten beste iturri batek edo berak landu ez duen informazioetaz. Beraz ez du bere gain hartuko hauek erabiltzeak sortu ditzaken kalteak. Oialumek bere web orrialdeko informazioa eguneratu, aldatu edota ezabatzeko eskubidea du baita haien bistaratzea mugatzeko edo debekatzeko. Oialume ez da, berak kanpoko iturri baten izenean, emandako informazioaren akats, hutsegite edo omisioak erabiltzaileari sor ditzakioken kalte edo kalte-ordainen arduradun.\nIrakurri gure cookien politika hemen.\nOialumeren helburuak erabiltzailearekiko harremanak mantetzea eta kudeatzea dira, baita informazioa ematea.\nGure zerbitzuak zehazki adingabekoei zuzenduta badijoaz, datu pertsonalak biltzeko garaian Oialumek guraso edo tutoreen adostasuna eskatuko du, baita datuen tratamendu automatizaturako.\nOialumek ez dizkio lagatuko erabiltzaileen datuak hirugarren bati.\nMezuak igortzeko edo sarrera, zuzenketa, kentzea, muga, eramangarritasun eta oposizio eskubidea gauzatzeko ondorengo helbidea erabili daiteke oialume@oialume.eus baita posta arrunta erabiliz Oialume, Ref. RGPD, Oialume 33, Martindegi auzoa, Hernani, 20120, Gipuzkoa. zuzenduta gutun bat bidali.\nEskubide hauek gauzatzeko beharrezkoa da Oialumeri zure nortasun agiriaren edo legezko beste edozein dokumentu baten kopia bat bidaltzea zure nortasuna egiaztatzeko.\nOialumek legeak eskatzen dituen datu pertsonalen babes segurtasun mailak hartu ditu eta beraien esku dauden beste baliabide eta neurri tekniko osagarriak instalatzen saiatzen dira Oialumeri emandako datu petsonalen galera, erabilera desegokia, aldaketa, baimen gabeko atzipen edota lapurreta sahiesteko. Bestalde sistema elektroniko honen funtzionamendu operatiboan beraiekin zerikusirik ez duten interferentzia, ez-egite, eten, virus informatiko, matxura telefoniko edo deskonexioen ondorioz kalte edo kalte-ordainen suertatuz gero ez da beraien erantzule egiten; ezta teléfono linien edo datuak prozesatzeko zentroen gainkarga edo hutsen erruz sistema elektroniko honen erabileran suertatutako atzerapen edo blokeoetaz; ezta ere beraien kontroletik kanpo hirugarren batzuk legez kanpoko intromisioen ondorioz eragindako kalteez. Hala ere, erabiltzailea kontzientea izan behar da Interneteko segurtasun-neurriak ez direla menderaezinak.\nErabiltzaileak aitortzen du datu pertsonalen babesari buruzko baldintzetaz informatua izan dela eta Oialumen aldetik haien tratamendu automatizatua onartzen eta baimentzen du idatzi honetan datu pertsonalen polikaren inguruan aipatzen diren helburuetarako. Webgunean emandako zenbait zerbitzuk baldintza bereziak eduki ahal dituzte datu pertsonalen babesari buruzko xedapen bereziak aurreikusita.\nOialume Biltokia | Lege Oharra · Cookien Politika | Diseinua: uts.eus


Donostia Zinemaldia :: Vinyland\nHemen zaude: Lehen orrialdea > 63. Edizioa 2015 > Sailak eta filmak\t> Beste Hainbat Jarduera\nMARCOS GARCÍA (Donostia, 1995) 2012ko udan bi film labur egin zituen, bata Bartzelonako ESCAC zentroan (Sombras de Barrio) eta bestea Donostiako Zinema Express jaialdian (La Fuerza del Silencio). 2013 bukaeran, Marcos Garcíak lehendabizikoz bideoklip batean kolaborazioa egin zuen (El Perro, Viejo Taylor), Gara egunkariko zinema-kritikari eta kazetari Mikel Insaustirekin batera. Kolaborazio horren ondoren sortu zen Vinyland, biniloaren munduari eta musikari eskainitako oda, Mikelen gidoiarekin eta Marcosek zuzentzen lagunduta, filmatuta eta muntatuta. Hogei urterekin egin du lehendabiziko film luzea, eta 63. Donostia Zinemaldiak aukeratu du. Gaur egun, zinema ikasten dihardu Paris-Est Marne-La-Vallée unibertsitatean.\nMIKEL INSAUSTI (Zarautz, 1958) 1970eko hamarkadaren bigarren erdian ekin zion film laburrak egiteari, Super-8 formatuan. Hainbat sari eskuratu zituen Donostiako Zinema Amateurraren Zinemaldian. Zinema-ikasketak egin zituen TAIn eta Madrilgo Irudien Zientzien Fakultatean. 1980. urtean zinema-kritikaren munduan sartu zen.


Grisa baino, berdea nahiago (Maria del Rio) – Alternatiba\nEgun, BAM Irakasle Unibertsitate Eskolak patio zabal bat dauka, aurrean bi palmera altu-altuekin. Azkeneko udal hauteskundeak igaro eta bi egunera, komunikabideen bitartez jakin izan genuen lur-zati horretan aldaketa nabariak izango direla. Bilboko Elizbarrutiak bere egoitza berria eraikiko du eta orubearen beste erdia Mutualiari saldu egin dio, klinika pribatua eraikitzeko. Patioa eta palmondoak desagertzearen atzean oso proiektu errentagarria dago, baita Bilboko Udalak aurrera eramandako birkalifikazio prozesua ere.\nProiektu horren ondorio negatiboak askotarikoak dira. Ondare historikoaren galeraz gain, Cervantes eskola publikoaren gelek argitasuna galduko dute, eta berez espazio gutxi duen eraikina are trinkotuago geratuko da. Gainera, aipagarria da Udalak berak zonaldean hurbiltasuneko gune libreak behar direla onartzen duela, baina aitortu gabe patio hori horretarako azken aukera dela. Azken aukera, beraz, auzoan elkargune bat izateko eta, ondorioz, auzo giroa sustatzeko. Aurrera eramaten ari diren ekimenak sormenez beterikoak izateaz gain, oso parte-hartzaileak izaten ari dira. Horrela, bestelako oztopoak aurkitu dituzte: udalaren opakutasun eta malgutasun eza.\nGotzaintzatik adierazi dute proiektu horrekin Bilboren modernizazio prozesuarekin bat egin nahi dutela; baina, zer esan nahi du horrek? Eskolaren hormetan esaten den bezala: grisa baino, berdea nahiago.\nBilbo Gizartea Maria del Rio


Janbattitt Duhalde –\nAinitz dira arlo batean edo bestean ibilitako euskaldunak. Horietako batzuk ezagunak baditugu ere, beste asko erdi -edo guztiz- ahantzirik dauzkagu. Horixe da Janbattitt Duhalde josulagun azkaindarrarekin gertatzen zaiguna. Gurera berreskuratzeko pertsonaia horietako bat delakoan nago eta hori dela eta, lerro hauetara ekartzea erabaki dut.\n1.- Duhalderen nondik norakoak.\nJanbattitt Duhalde Azkainen sortu zen 1674ko otsailaren lehenean. Jean Elizalde Zerbitzari apaiz azkaindarrak idatzi zuen “Azkaine gure sorterria” izeneko liburu ederrean erraiten digunez, Janbattitt Duhalde (frantsesez Jean-Baptiste du Halde deitua) Uhalde baserriko semea zen. 1692an, hemezortzi urte zituela, Jesusen lagundian sartu zen eta jesuita edo josulagun ibili zen, Parisen, 1743ko agorrilaren 18an hil zen arte.\nJesuitek Parisen zeukaten kolegioan aritu zen irakasle. Bertan zegoela, Txinako lurraldeetan barna misiolari zebiltzan josulagunek igortzen zuten informazio oro bere eskuetatik pasatzen zen, eta horretaz baliaturik, Txinari buruzko datu eta ezagupenak biltzen zituen proiektu baten buru izan zen 1711tik 1743ra arte, hau da, zendu zen arte. Datu horiek guztiak “Lettres édifiantes et curieuses, écrites des Missions étrangères, par quelques missionaires de la Compagnie de Jésus” izenburu luzeko publikazio mardulean, hogeita hamalau liburukitan, plazaratu zituen. Liburuki hauen argitalpena 1776. urtean amaitu zen.\nHorretaz gain, Michel Le Tellier-en idazkari izan zen, baita 1729. urtean, erregentearen semeen aitorlea ere.\nHaatik, aipaturiko liburu bilduma erraldoi hori ez zen izan Duhaldek idatzi edota zuzendu zuen bakarra, latinez ere hainbat idazki idatzi eta plazaratu baitzituen. 1724an, giristinotasunari buruzko tratatu bat plazaratu zuen: “Le Sage chrétien, ou les Principes de la vraie sagesse, pour se conduire chrétiennement dans le monde” izena zuena.\n2.- Txinari buruzko liburu-bilduma.\nLehen erran dudan bezala, misiolari jesuitek Txinatik igorritako informazioa baliatuz, Pariseko Jesuiten Kolegioan liburu bilduma bat, osora hogeita hamalau liburuki, plazaratzen hasi ziren 1711. urtean eta 1776ean amaitu. Hastapenetatik hil zen arte, hau da, 1743. urtera arte, Janbattitt Duhalde izan zen publikazio erraldoi horren zuzendari eta bideratzaile nagusia.\nLehen lau liburuetan biziki deskribapen aberats bezain exotikoak hedatu zituen Txinako inperioaz eta txinatarren menpeko Tartariaz. Liburu hauek hautsak harrotu zituzten XVIII. mendeko Europan, eta Txinarekiko apeta eta jakin-mina kontinente osora zabaldu zituzten. Lau liburu horietan Txinako zibilizazioaz, usadioez, geografiaz, erlijioaz, filosofiaz, zeremoniez, mintzairez, idazkeraz, etikaz, enperadoreaz, haren gobernamenduaz, nobleziaz, erakunde militar eta polizialez, laborantzaz, txanponaz, zientziaz, medikuntzaz, portzelanaren fabrikazioaz… eta abar luze batez informazio zehatza eta zabala ematen zen.\n1738an aipatu lau liburuak ingelesera itzuli zituzten, eta hortik aitzina Europako gainerako hizkuntzetara. Voltaire berak ongi laudatu zuen Louis XIV.a erregearen agintaritzapeko idazleen katalogoan, Duhaldek eta bere lan-taldeak burutu eta plazaratutako liburu-bilduma entziklopedikoa.\n3.- Ondorengo kontuak.\nLiburu bilduma hau izugarri famatua izan zen XVIII. eta XIX. mendeetako Europan, Txinari buruzko informazioa ukaiteko ezinbesteko iturria baitzen. 1836. urtean, Augustin Pyrame de Candolle botanikari handiak Txinan aurkitutako landare ezezagun bati “Duhaldea chinensis” izena jarri zion. Orduz geroztik, Asia aldeko landare genero oso batek Duhaldea izena du.\nBuka dezadan artikulu hau Janbattitt Duhalderen irudi historikoa nabarmenduz eta gure historia eta kulturarako aldarrikatuz. Gurera ekartzeko tenorea iritsi zaigula uste dut. Ez zen makala izan josulagun azkaindarrak bere garaian egindako lana. Ez horixe!\nazkaine, historia, Janbattitt Duhalde, txina\nEz du zentzurik ‘Elkano bai, baina militarrik ez’ esateak\nHerri eta hirien jasangarritasunaren alde, jaiegunetan denok jai


Piper Txuriak | ghi.bizkaia@gmail.com | 2 orrialdea\nIRAKASLEEKIN MINTEGIAK Berriotxoan (Bilbo), ekaina\nuztaila 3, 2021\nEkainean maskulinotasun berriei buruzko bi mintegi eman ditugu Berriotxoan (Bilbo), bat Lehen Hezkuntzako irakasleei, eta bestea Bigarren Hezkuntzako eta Batxilergoko irakasleei. Biak modu presentzialean eta birtualean aldi berean; izan ere, parte-hartzaileen zati bat distantzian egin zuten, eta kamera eta entzunezkoa erabiltzera behartu gintuzten.\nLehen hezkuntzan, guztira, 30 pertsona inguruk parte hartu zuten; bigarren hezkuntzan eta batxilergoan, berriz, 40 pertsona inguruk.\nIkuspegia irakasle-talde bakoitzak lan egiten duen adin-tartera egokitzen dugu, ikasleekin tratatzeko baliabideak lor ditzaten saiatuz. Parte-hartzea sustatzen dugu, jardueraren zati handi bat pertsona bakoitzak azaltzen zuen gaiari buruz duen ikuspegia partekatzeko edo erantzuteko aukera ematen zioten esku-hartzeak eginez. Erakusketa bideo eta irudi batzuetan oinarritu zen, maskulinitate tradizional patriarkala deseraikitzera zuzendutako genero-ikuspegiko lana zer den erakusten zutenak, haurtzaroan eta nerabezaroan jada erakusten dena. Gure proposamena autogogoeta pertsonala egitea izan zen, ez bakarrik profesional gisa, baizik eta gai horren eraginpean dauden pertsona gisa; izan ere, horrela, gure esku-hartzea eta mezua eraginkorragoa izango da eta argiago iritsiko da.\nGazteentzako maskulinotasunaren erreferentzia-ereduez ari gara, sozializazio-esparru eta -mekanismo desberdinez, maskulinotasun horretan “entrenatzeko” prozesuaz, kopiatu eta erreproduzitu behar den “gizon normal” baten imajinario kolektiboa asimilatzeaz, “Normaltasun” hori ez onartzearen ondorioez, hura onartzearen eta maskulinotasun hori une oro frogatu behar izatearen ondorioez, eta, une oro, era horretako ikuspegiaren gainean erakutsi behar den maskulinotasunaz. Hau da, hain zuzen ere, tailer bateko jarduera batean aurkeztu behar den eta, zailtasunak egiten ditugunean.\nBigarren hezkuntza eta batxilergoa\nErantzunak desaktibatuta daude IRAKASLEEKIN MINTEGIAK Berriotxoan (Bilbo), ekaina sarreran\nfrom → EKITALDIEN ZERRENDAK\nPIPER TXURIAK MENDARO HERRIAN (Gipuzkoa)\nekaina 4, 2021\n(…) Mendaroko Udalak, Berdintasun saila buru, hausnarketarako eta jabetzarako gune izango diren hainbat ekintza antolatu ditu, Jabetza Eskolaren baitan, ekainean zehar ospatzeko.\nEkintza horien artean, esaterako, maskulinitatearen eta autodefentsa feministaren inguruko ikastaroak egingo dira, ekainaren 3an lehena eta ekainaren 11n eta 18an bigarrena.\nMaskulinitatearen harira antolatutakoak, hain zuzen, “Zer gertatzen zaigu gizonoi? Maskulinotasun tradizionala berrikusten” du izenburu gisa eta herritar orori dago zuzenduta. Horrela, Piper Txuriak elkarteko Juanma Feitoren gidaritzapean, genero maskulinoaren eraikuntzaren oinarrizko ezaugarriak, gizonei buruzko sinesmen eta itxaropen kulturalak eta horrek pentsaeran, sentitzean eta jardutean duen eragina izango ditu hizpide. Ikastaroa arratsaldeko 17:30etatik 19:30era bitartean eskainiko da, aurrez aipatu bezala, ostegunean, ekainak 3. (…)\nErantzunak desaktibatuta daude PIPER TXURIAK MENDARO HERRIAN (Gipuzkoa) sarreran\nARGAZKI ERAKUSKETA eta MINTEGIA, KARRANTZAN (Bizkaia)\nEmakumezkoen elkartearen eskutik mintegi bat egin genuen, eta argazki erakusketa hango kultur aretora eraman genuen. Hona hemen jarduera hauen irudi batzuk.\n“Zer gertatzen zaien gizonei? Maskulinotasun tradizionalaren berrikusketa”\nErantzunak desaktibatuta daude ARGAZKI ERAKUSKETA eta MINTEGIA, KARRANTZAN (Bizkaia) sarreran\nIKERKETA SOZIOLOGIKO BATEAN PARTE HARTU DUGU. NERABEAK eta MASKULINOTASUNA\nmaiatza 2, 2021\ntags: JARDUERAK, MEMORIAK\n“Maskulinitate hegemonikoaren eta haren era alternatiboa eta berdinzaleen azterketa kritikoa Bizkaiko lurraldeko nerabeen artean”\nNazioarteko Elkartasuna elkartearen eskutik, Bizkaiko Foru Aldundiko diru laguntzarekin, ikerketa honetan, 14 eta 17 urte bitarteko 54 nerabeek (33 mutiko eta 21 neska), eta nerabeekin esparru ezberdinetan lan egiten duten 4 helduen partaidetzarekin eginda dago (Piper Txuriak bada hoietako bat).\nErantzunak desaktibatuta daude IKERKETA SOZIOLOGIKO BATEAN PARTE HARTU DUGU. NERABEAK eta MASKULINOTASUNA sarreran\nfrom → EKITALDIEN ZERRENDAK, MATERIALAK\nPIPER TXURIAK KARRANTZAN (BIZKAIA)\nErantzunak desaktibatuta daude PIPER TXURIAK KARRANTZAN (BIZKAIA) sarreran\nBATXILERGOKO IKASLEEKIN TAILER BERRIAK SAN VIATORren (Sopuerta). AFRIKA eta MASKULINOTASUNA\napirila 4, 2021\nHonako hauek diruz lagundutako proiektua da:\nEpailean / Martxoan, Sopuertako (Bizkaia) San Viator ikastetxeko Batxilergoko ikasleekin elkartu gara berriz ere, maskulinotasunaren eraikuntza berdintasunezko eta genero-ikuspegitik lantzeko.\nGuztira lau tailer eman dizkiegu ikasle mistoei, mutilei eta neskei. Tailer bakoitzak ordubete iraungo du: bik 2. mailako ikasleak izan dituzte, eta beste bik 1. mailako ikasleak. Horrez gain, beste bi tailer izan ditugu 2. mailako ikasleekin, baina oraingo honetan “Afrikako errealitatea maskulinotasunaren eta berdintasunaren ikuspegitik hurbiltzea” izan da gaia. Horiek dinamizatzeaz Mamadou Ngom arduratu da, Bilboko Munduko Medikuak elkarteko kulturarteko bitartekaria, maskulinitatean eta kulturartekotasunean aditua.\nTopaketa horietako batzuetan, “Maskulinotasunari buruzko baieztapen kulturalak” zerrendaren esaldiren bat irakurri genuen: “mutil bat (gizona) haserre dagoenean, hobe da bakarrik uztea, ea hala gertatzen zaion”. Horrek parte hartzeko interesa piztu zuen, eguneroko bizimoduarekin eta harremanetan izandako bizipenekin bat egiten baitzuen. Maskulinotasunaren eraikuntzari buruzko teoriaren zati batzuk azaltzeko aprobetxatu dugu, honako gai hauek jorratuz: gizonen bakardadea eta isolamendu emozionala, sentimenduak behar bezala kudeatzeko zailtasuna, gizonen portaeran jarrera bortitzak.\nGai hori konektatu dugu komentatzeko nola kultura-gizarteak “saltzen” dien gizonei sexua, ukipen fisiko, hurbiltasun, maitasun eta harreman afektibo intimoaren oinarrizko giza beharrak aseta aurkitzeko bide bakarra den aldetik. Eta horren ondorioz, gure bizitzan gero eta goizago bizi dugun pornografiarekin harreman masiboak gizonen psikologian duen eragina azaldu behar izan genuen. Pornografia komertzial tradizionalaren ezaugarriei buruz ari gara, baita sexting-ari buruz ere (sexu-edukia duten norberaren irudien sare sozialen bidezko borondatezko trukea, gorputz biluziaren atalak erakutsiz). Tailerren batean hilerokoaren gaia ere landu dugu, bizipena eta horren inguruko sinesmenak, eta zakilaren tamainaren gaia. Hori guztia, gainerako gaiak bezala, generoak eta, zehazki, maskulinotasunak gure pentsamoldea eta sinesmenak baldintzatzen dituen moduaren barruan kokatuta.\nAurrekoarekin lotuta, pertsona batzuek beraientzat zirraragarriak izan ziren lekukotasun pertsonalak kontatu zituzten, taldeak, oro har, ezagutzen ez zituen barne-kontuez hitz eginez. Talde-lanaren dinamika horrek parte-hartzaileen esku-hartzeak sustatu ditu.\nMamadou Ndomek Afrikatik etorritako migratzaile gisa, eta maskulinotasunean eta kulturartekotasunean aditua den aldetik, ekarri zigun lekukotasunari dagokionez, ikasleek beren esperientzia pertsonalak eta ikuspuntua ezagutzeko zuten interesa nabarmendu zuen. Mamadouk gizon izaten ikasteko prozesuaren eta kultura-aniztasunarekin erlazionatzen ikasteko prozesuaren arteko lotura azaldu zuen, inklusio- eta berdintasun-esparru baten barruan.\nErantzunak desaktibatuta daude BATXILERGOKO IKASLEEKIN TAILER BERRIAK SAN VIATORren (Sopuerta). AFRIKA eta MASKULINOTASUNA sarreran\nGIZONEN KOADRILA BATEAN BORTIZKERI SEXISTA LANTZEN\nmartxoa 14, 2021\nGizonen koadrila baten barruan, jokaera bortitxak eta sexistak lantzen ditugu\n29 urteko gizon koadrila batekin bildu gara lan-saio batean, emakume desberdinekin behin eta berriz indarkeria sexista erabili duen koadrilako kide baten kasua aztertzeko. Emakume hauekin eguneroko harremana zeukan eta haietako batzuk talde osoaren gertuko lagunak ziren. Lan-saio horren aurretik, koadrilarekin zenbait mezu elkar trukatu genituen ondo ulertzeko zer nolako eragina izan zuen koadrilako kide honen portaerak alde batetik emakumeengan eta beste aldetik beraiengan, bai banaka, bai koadrila mailan.\nSaio egin aurretik, elkarrekin egin behar genuen lanaren helburuak zehaztu genituen eta horiek lortzeko tresnak. Koadrila honetako kideek laguntza eskatu ziguten, lagun horrekiko eta kaltetutako emakumeekiko harremanari behar bezala heltzeko taldeko eta banakako tresnen falta sumatzen zituztelako. Lankidetza hori genero-ikuspegitik egin dugu, hau da, maskulinotasunari begira.\nErantzunak desaktibatuta daude GIZONEN KOADRILA BATEAN BORTIZKERI SEXISTA LANTZEN sarreran\nGAZTETXEAN ERE LANEAN, ETA AITAK\nErantzunak desaktibatuta daude GAZTETXEAN ERE LANEAN, ETA AITAK sarreran\nBATXILERGOKO IKASLEENTZAKO 5 TAILER SAN VIATOR eta BERRIOTXOAN\nurtarrila 20, 2021\nBizkaiko Foru Aldundiak diruz lagundutako proiektua bada\n2020ko azaroa (Berriotxoa) eta 2021eko urtarrila (San Viator):\nSan Viatorren tailer bakarra egin genuen, ordu eta erdikoa, eta 29 lagunek parte hartu zuten. Berriotxoan lau tailer egin genituen, bakoitza ordubetekoa, eta 90 lagunek parte hartu zuten. Horiek guztiak tailer mistoak izan ziren.\nMaskulinitate tradizional hegemoniko patriarkalaren hainbat alderdiri buruz hitz egin genuen, eta maskulinotasun mota horretan sozializatzen denez, gizonen bizitzan duen eraginari buruz. “Kutxa urdina edo maskulinoa” genuen hizpide: nola jokatu behar dugun, zer pentsatu behar dugun, nola izan behar dugun, azken batean, gizonezkoen rol eta ezaugarri tradizionalak, eta gure bizitzak zehazteko modua. Bi alderdik erakarri zuten taldeen arreta gehien:\nIndarkeriarekin ohitzea eta pertsonen arteko gatazkei aurre egitea, indarkeriaren ordezko moduak erabiliz; eta kudeaketa emozionala eta negarraren bizipena\nGainera, elkartean egiten dugun lana aurkeztu genuen eta gure begirada partekatu genuen, tradizioz maskulinoak izan diren estereotipoak, rolak eta ezaugarriak zalantzan jartzen dituena. Lan honen bidez jarrera ideologiko matxistak eta sexistak zalantzan jarri nahi ditugu.\nLan-metodologia haiekin zuzeneko elkarreraginean oinarritu zen, galdera pertsonalen bidez eta agertzen ziren gaiei buruzko ikuspegia eskatuz. Haien hitzaldi bakoitza arretaz, errespetuz eta onarpenez entzun zen, eta ahalik eta pertsona gehienei eman zitzaien esku hartzeko aukera. Lan egiteko modu horrek parte-hartze giroa eta gaiarekiko eta jarduerarekiko interesa piztu zuen.\nEmakumeen ahotsak ere entzun ziren, dinamikako esaldien bidez irudikatuta eta deskribatuta ikusten zuten maskulinitate horrek beren bizitzetan nola eragiten duen ikusita.\nMaitasunetik eta maitasunerantz eraikuntza maskulinoa deseraikitzea\nErantzunak desaktibatuta daude BATXILERGOKO IKASLEENTZAKO 5 TAILER SAN VIATOR eta BERRIOTXOAN sarreran\n“Emakumeak eta osasuna” Jardunaldia. PIPER TXURIAK FEDEAFES-ekin elkarlanean\nHona hemen jardunaldiaren ikus-entzunezkoa:\nErantzunak desaktibatuta daude “Emakumeak eta osasuna” Jardunaldia. PIPER TXURIAK FEDEAFES-ekin elkarlanean sarreran


Artxibatu ezin diren testigantzak, argitara - Urola Kostako Hitza : Urola Kostako Hitza\nBi urte inguruan egindako lanak eman du bere fruitua, eta gaur, urriak 24, aurkeztuko dute Pasaiako Badia dokumentala Xabier Otamendik, Yuri Agirrek eta Erik Aznalek, 20:00etan hasita, Iruñeko Golem Baiona zinema aretoan. Aurrez ikusi gabeko irudiak eta inoiz entzun gabeko testigantzak bildu dituzte ordu eta zazpi minutu irauten duen ikus-entzunezkoan. Dokumentalaren finantzaketa kolektiboan lagundu zutenek Internet bidez dokumentala ikusteko aukera izan zuten bart gauean. Ikus-entzuleek plazaratu dituzte aurreneko erreakzioak sarean, eta lana "hunkigarria", "ona" eta "beharrezkoa" dela diote. Estreinaldiaren atarian, "urduri baina oraindik sinetsi gabe" daude dokumentalaren egileak.\n‘Pasaiako Badia’ dokumentalaren grabaketetako irudi bat. (Oinatzak Produkzioak)\nPantaila handira iritsiko da gaur, urriak 24, Pasaiako Badia dokumentala. 1984ko martxoaren 22an Pasaian gertatutakoa jasotzen du Yuri Agirrek, Xabier Otamendik eta Erik Aznalek ekoiztutako ikus-entzunezkoak. Espainiako Poliziak Komando Autonomo Antikapitalistetako Dionisio Aizpuru Kurro eta Pedro Mari Isart Pelitxo azpeitiarrak eta Rafael Delas Txapas eta Jose Maria Isidro Izura Pelu iruindarrak hil zitun Pasaiako badian.\nDuela 33 urte jazotakoaz dokumentala egiteko ideia “aspaldi” piztu zitzaiela kontatu dute egileek. Yuri Agirre hasi zen proiektuarekin lanean, eta hark dio Pasaiako segadan hildakoen senideek dokumentala egitearen ideia buruan zutela ordurako. Geroxeago batu zen proiektura Xabier Otamendi, eta Agirrek eta biek Oinatzak Produkzioak ekoiztetxea jarri zuten martxan. Ondoren batu zen taldera Erik Aznal.\n1984ko martxoaren 22 hartan Pasaian jazo zena “fikziozko istorioa gainditzen duen gertakaria” da Agirreren arabera: “Elementu narratibo asko ditu, eta dokumentala osatzeko aproposa izan zitekeela pentsatu genuen. Gainera, ezagutzen genuen gaia, herrian entzunda. Gertatutakoak duen larritasuna ikusita, Pasaian jazotakoa gizarteratzea zen gure helbura, kazetaritzatik eta ikus-entzunezkoetatik, gure arlotik, ekarpena eginda”.\nProiektu “potolo” bat egiten duten aurreneko aldia izan da, eta “finantzazio, komunikazio eta produkzio lanen konplexutasunaren ondorioz”, urratsak “poliki-poliki” egin dituzte. “Gauzak nola egin ikus-entzunezkoa egiten ari ginen bitartean ikasi dugu. Esperientzia duen jendearekin bilerak egin ditugu, eta edozein pauso eman aurretik, gaiaz jakintza zuten lagunekin hitz egin dugu. Jende asko izan dugu bidelagun, tartean Patxi Azpillaga azpeitiarra. Ibon Toledoren eta Idoia Sanchezen lana ere ezinbestekoa izan da, eta Koldo Eizagirrek ere lagundu digu”, kontatu dute egileek.\nProzesu luzea, eduki mamitsua\nGuztira, bi urte baino gehiago behar izan dituzte gaur argia ikusiko duen dokumentala ontzeko. “Prozesu luzea, eta une askotan, gogorra” izan dela esan du Otamendik: “Ez gara talde profesionala. Gu ere ikasten jardun gara etengabe, teknikoki akatsak egin ditugu eta nekeak ere eragin du, baina lortu dugu aurrera ateratzea”. Horri lotuta, egileek diote grabaketa egunak “gogorrak bezain ederrak” izan zirela.\nErreportajea osorik, uztarria.eus-en.


Azalegi | Euskal-Herria.Org\nzuriain-k sortua, 2010, apirila 8 - 09:53\nED50 30T X.647662, Y.4763267\nWGS84 43.005869 N, -1.189533 E.\nSan Esteban ermita, Anbulolatz trikuharria, Oriongo astigarra zuhaitz aparta, Oriongo hurritzak zuhaitz aparta, IBIAGA trikuharria, Hiru besodun pagoa (Orbaitzetan) zuhaitz aparta, ARTXUA 3 hego etxola hondoa, ARTXUA 2 erdi etxola hondoa, ARTXUA 1 ipar etxola hondoa.\nAzalegi Aritzelatzetik ©zuriain\nOrion lepoaren hegoaldean, Mendilatz-Mendizar katearen itzalpean, mendimultzo apal baina oso interesgarri bat hedatzen da. Azalegi da mendialde honetako gainik garaiena. Ekialdera, Azalegiko lepoaz bestaldean, Aritzelatz gaina aurkituko dugu, garaiera berdintsukoa, baina ez hain ikuspegi zabalekoa, zuhaitzek Iratiko oihanaren bista eragozten baitute.\nBi gain horiek bizkar luzeak bidaltzen dituzte hegoalderantz. Azalegik Berabezko gainean amaitzen den adar belartsua luzatzen du. Gain honetatik bedeinkatzen omen zituzten alor eta larreak Maiatzean. Aritzelatzek luzatzen duen katea Urkiarrieta gainean amaitzen da, Irati ibai jaio berriaren gaineko talaia ederra.\nMikel Belaskoren hiztegian irakurtzen dugu Azalegi izena "azeri" eta "hegia" hitzetatik datorrela. Aritzelatz izena, berriz, "haritz" eta "olatz"(ola) hitzetatik etor litekeela, baina ez du baztertzen lehen elementua "aretxe" (aratxe) hitzarekin harremana izatea.\n[ibilbide] Iratiko talaiak: Azalegi, Aritzelatz, Berabez eta Urkiarrieta, zuriain-k


Bestalde – Garazi en Rose\nEmaitz bat egiten dut\nLasterketa aitzin edo lasterketaren ondotik , ainitz animazio zuen esku ezarriak dira\nTiroa bezala abiatzeko , Mariannek (Gym form ) artoski apailatuko dauzue berotze bat musikarekin!\nEz du balio aurkeztea … Donibane Garaziko koloreak beti gora eraman ditu eta bular minbiziaren kontrako borrokan azkarki engaiatu da aspaldidanik. Naturalki berari buruz itzuli gira Garazi arrosez -en ugazaita izaiteko eta naturalki du bere baimena eman gure laguntzeko.\nGure partaideen erakusmahaiak hor izanen dira ere. Autoak Slavi Mercedes eta Toyota Makila Auto: jaun-andereentzat! Endurance Shop Pays Basque saltegia : lasterkarientzat! Berria aurten: Les Cycles de Navarre saltegiak bizikleta elektriko batzuk ikustea eta entseatzea proposatzen dauzue.\nLagunen argazki harraldia\nPierre Carton, Baionako argazkilari profesional bat, bular minbizian beti hainbeste inplikatua, hor izanen da heltzean lasterkariak eta besteak argazkitan hartzeko , lagunekin, familian, lankideekin ... hori, Garazi en Rose -ek eskainirik!\nLasterketaren ondotik, Donibane Garazin bazkaltzeko egoitera gomitatzen zaituztegu .Garazi en Rose -en ostaler partaideek lasterketa sustengatzen dute\npartaideen zerrenda begiratu